
 COMUNA LIVEZILE

 JUDEŢUL BISTRIŢA-NĂSĂUD                                                                      

                                                                       Anexa 

la Hotărârea Consiliului local al comunei Livezile nr.69/27.11.2023                   

REGULAMENT

privind realizarea sau amplasarea în zona drumurilor publice de interes local, de pe raza comunei Livezile, județul Bistrița – Năsăud,  a panourilor publicitare, a oricăror construcţii  sau activităţi comerciale, căi de acces, amenajări sau instalaţii în orice scop
Capitolul I

Dispoziţii generale

Art.1. (1) Prezentul Regulament stabilește condiţiile privind emiterea acordului prealabil, a autorizaţiei de amplasare şi/sau de acces în zona drumului comunale, a încheierii contractului pentru utilizare şi acces în zona drumului comunal, precum şi condiţiile privind amplasarea construcţiilor, instalaţiilor şi panourilor publicitare în zona drumurilor de interes locale aflate în proprietatea publică a comunei Livezile.
         (2) Prin lucrări în zona drumurilor comunale se înțelege acele lucrări de construcţii, instalaţii sau de altă natură, amplasate în zona drumurilor comunale, pe poduri, pasaje, viaducte şi în tuneluri rutiere, precum şi acele lucrări care, deşi sunt situate în afara acestor zone, pot afecta integritatea, stabilitatea, condiţiile de exploatare sau siguranţa circulaţiei pe aceste drumuri. Aceste lucrări se pot realiza numai cu acordul prealabil şi autorizaţia de amplasare şi/sau de acces la drumul public, emise de Primarul comunei Livezile. 
       (3) Acordul pentru realizarea/amplasarea construcţiilor, instalaţiilor şi panourilor publicitare în zona drumurilor comunale aflate în proprietatea publică a județului cuprinde două etape: 
          - acordul prealabil - care se obţine la faza de proiectare; 
         - autorizaţia de amplasare şi/sau de acces în zona drumului comunal - care se obţine înainte de începerea lucrărilor în zona drumului, fiind singurul document, asimilat actelor administrative, în baza căruia se poate emite autorizaţia de construire. 
       (4) Soluţiile de realizare a lucrărilor, stabilite prin acordul prealabil şi prin autorizaţia de amplasare şi/sau de acces în zona drumului comunal, rămân obligatorii pe toată durata realizării și existenței construcţiilor, instalaţiilor şi panourilor publicitare realizate/amplasate în zona drumurilor comunale sau până la retragerea administrativă a acordurilor/autorizațiilor, precum şi până la modificarea soluţiilor prin emiterea unor noi autorizații. 
    (5) Obligaţia şi responsabilitatea privind solicitarea acordului prealabil şi a autorizaţiei de amplasare şi/sau de acces în zona drumului comunal, precum şi responsabilitatea respectării acestora revin beneficiarului, după caz și executantului, lucrărilor sau obiectivelor realizate ori amplasate în zona drumurilor comunale.
      (6) Pentru construcțiile existente în zona drumurilor comunale, amplasate fără acordul prealabil şi autorizaţia de amplasare şi/sau de acces în zona drumului comunal, la data intrării în vigoare a prezentului regulament, proprietarii acestora au obligația de a solicita și obține acordul/autorizația pentru amenajarea accesului/refugiului auto/parcării la drumul comunal și de a încheia Contractul pentru utilizare şi acces în zona drumului communal, într-un termen de maximum 6 luni de la data intrării în vigoare a prezentului regulament.
 În acest caz, beneficiarul va întocmi documentaţii tehnice care trebuie să conţină şi certificatul de urbanism emis pentru amenajarea accesului/refugiului auto/parcării şi/sau autorizaţia de construire eliberată pentru obiectivul respectiv.
      (7) Pentru lucrările de construcţii instalaţii sau de altă natură, precum și pentru panourile publicitare, amplasate în zona drumurilor comunale, fără acordul prealabil şi autorizaţia de amplasare şi/sau de acces în zona drumului comunale, la data intrării în vigoare a prezentului regulament, proprietarii acestora au obligația de a solicita și obține acordul/autorizația de amplasare în zona drumului comunal sau, după caz, de a dispune dezafectarea lucrărilor, într-un termen de maximum 6 luni de la data intrării în vigoare a prezentului regulament. 
      (8) Prezentul Regulament este elaborat în conformitate cu dispozițiile: 
1) Ordonanței Guvernului nr.43/1997 privind regimul drumurilor, republicată, cu modificările și completările ulterioare; 
2) Normelor tehnice privind amplasarea lucrărilor edilitare, a stâlpilor pentru instalații şi a pomilor în localităţile urbane şi rurale aprobate prin Ordinul nr.1294/2017; 
3) Normelor tehnice privind proiectarea, construirea şi modernizarea drumurilor aprobate prin Ordinul Ministerului Transporturilor nr.1296/2017;
 4) Legii nr.50/1991 privind autorizarea executării lucrărilor de construcții, republicată, cmodificările și completările ulterioare; 
5) Ordonanţa de Urgenţă a Guvernului nr. 57/2019 privind Codul administrativ, cu completările și modificările ulterioare; 
6) Ordonanței de Urgență a Guvernului nr.195/2002 privind circulația pe drumurile publice, republicată, cu modificările și completările ulterioare; 
7) Hotărârea Guvernului nr.525/1996 pentru aprobarea Regulamentului general de urbanism, republicată, cu modificările și completările ulterioare;
 8) Hotărârii nr.36/1996 privind stabilirea şi sancţionarea contravenţiilor la normele privind exploatarea şi menţinerea în buna stare a drumurilor publice;
CAPITOLUL II
Definiții
Art.2. În sensul prezentului Regulament, termenii de mai jos vor avea următorul înțeles: 
Drum comunal - drum de utilitate publică destinat circulației rutiere și pietonale în scopul satisfacerii cerințelor generale de transport ale economiei, ale populației și de apărarea țării, aflat în proprietatea comunei Livezile ; 
Acord Prealabil - actul de autoritate al administrației publice din comuna Livezile,  pe baza căruia se stabilesc condițiile de amplasare și/sau acces în zona drumului comunal. 
Acordul prealabil se obține la faza de proiectare, nu ține loc de Autorizație de amplasare și/sau acces la drumul comunal și poate fi utilizat de beneficiar exclusiv pentru întocmirea documentației tehnice necesare obținerii autorizației de amplasare și/sau acces în zona drumului comunal și a autorizației de construire. 
Autorizație de amplasare și/sau acces în zona drumului comunal- actul de autoritate al administrației publice al comunei Livezile,  pe baza căruia este permisă amplasarea și/sau accesul în zona drumului comunal, emis înainte de începerea lucrărilor în zona drumului pe baza căruia se poate obține autorizația de construire. Zona drumului comunal cuprinde: ampriza, zona de siguranţă şi zona de protecţie. 
Limitele zonelor drumurilor sunt stabilite în anexa nr.1 din Ordonanţa Guvernului nr.43/1997 privind regimul drumurilor, republicată, cu modificările şi completările ulterioare. 
Ampriza drumului - suprafața de teren ocupată de elementele constructive ale drumului: parte carosabilă, trotuare, piste pentru ciclişti, acostamente, şanţuri, rigole, taluzuri, şanţuri de gardă, ziduri de sprijin şi alte lucrări de artă. 
Zonele de siguranţă - suprafeţe de teren situate de o parte şi de cealaltă a amprizei drumului, destinate exclusiv semnalizării rutiere, plantaţiei rutiere sau altor scopuri legate de întreţinerea şi exploatarea drumului, siguranţei circulaţiei ori protecţiei proprietăţilor situate în vecinătatea drumului. Din zonele de siguranţă fac parte şi suprafeţele de teren destinate asigurării vizibilităţii în curbe şi intersecţii, precum şi suprafeţele ocupate de lucrări de consolidare a terenului drumului şi altele asemenea.
 Zonele de protecţie - suprafeţele de teren situate de o parte şi de alta a zonelor de siguranţă, necesare protecţiei şi dezvoltării viitoare a drumului. 
CAPITOLUL III
Condiții privind emiterea acordului prealabil
Art.3.(1) Beneficiarul lucrării sau obiectivelor care urmează a fi realizate ori amplasate în zona drumului comunal are obligația de a obține Acordul prealabil.
 (2) Acordul prealabil se emite de către Primarul comunei Livezile, prin aparatul de specialitate, conform modelului-cadru prevăzut în Anexa 2 la prezentul Regulament. În funcție de condițiile tehnice specifice, modelul cadru poate suferi modificări asupra conținutului acestuia.
(3) Acordul prealabil se emite pentru o anumită funcţie şi/sau destinaţie a obiectivului. Schimbarea funcţiei şi/sau a destinaţiei obiectivului, de către titularul acordului prealabil se realizează numai cu acordul emitentului.
 (4) Acordul prealabil este valabil 12 luni, termen în care beneficiarul trebuie să obțină autorizaţia de amplasare şi/sau de acces în zona drumului comunal. Acordul prealabil nu dă beneficiarului dreptul la începerea lucrărilor fără obţinerea autorizaţiei de amplasare şi/sau de acces în zona drumului comunal și a autorizației de construire. Acordul prealabil poate fi prelungit la cerere, pe o perioadă de maximum 12 luni. Pentru perioada de prelungire a acordului prealabil este obligatoriu ca certificatul de urbanism să își păstreze valabilitatea. Cererea de prelungire trebuie depusă cu cel puţin 30 de zile înainte de data de expirare a acordului. 
Art.4. Etapele ce urmează a fi parcurse în scopul emiterii Acordului prealabil sunt următoarele: 
a) Depunerea de către solicitant la Registratura comunei Livezile, a unui dosar care va conține următoarele înscrisuri (documentația, pe format de hârtie, se depune într-un exemplar):
 1. Cerere tip–conform Anexei 1 la prezentul Regulament;
 2. Copie a Certificatului de urbanism, cu termen de valabilitate, eliberat de organele competente pentru lucrările solicitate în cerere;
 3. Memoriu tehnic de prezentare a lucrării solicitate pentru avizare, din care să rezulte: 
- poziţia kilometrică şi metrică a amplasamentului în zona drumului comunal; 
- descrierea sumară a lucrărilor/activităților ce urmează a se desfășura, a amenajării accesului la drumul comunal;
 4. Copie a actului de identitate (în cazul persoanelor fizice) sau copie a certificatului de înregistrare fiscală (în cazul persoanelor juridice sau a persoanelor fizice autorizate);
 5. Plan de încadrare în zonă, la o scară convenabilă (1:2000/1:5000);
 6. Plan de situație scara 1:500, care să cuprindă: 
- traseul existent al drumului comunal 
și poziția kilometrică la care se dorește amplasarea obiectivului, respectiv amplasamentul construcțiilor; 
7. Copia chitanței sau copia Ordinului de plată prin care se atestă încasarea taxei de acord prealabil. 
Documentele depuse în copie vor fi certificate pentru conformitate cu originalul de către beneficiar.
 b) Analiza documentației 
În cazul în care documentația depusă nu conferă claritate asupra obiectivului, pot fi solicitate lămuriri suplimentare asupra obiectivului ce urmează a fi amplasat, în termen de 10 zile de la depunerea documentației, cu prelungirea corespunzătoare a termenului de emitere a acordului prealabil. Verificarea documentației include etapa verificării în teren, prin încheierea unui Proces-verbal de constatare a situației din teren, încheiat de către compartimentul de specialitate din cadrul aparatului de specialitate al Primarului comunei Livezile împreună cu beneficiarul lucrării/proiectantul lucrării.
 c) Pentru prelungirea acordului prealabil, beneficiarul va depune cererea de prelungire cu cel puţin 30 de zile înainte de data de expirare a durate de valabilitate a acordului. 
Cererea de prelungire va fi însoțită de copia certificatului de urbanism cu durata de valabilitate neexpirată și de exemplarul original al acordului prealabil a cărui prelungire se solicită.
 d) Primarul comunei Livezile, pe baza analizei efectuate de aparatului său de specialitate, emite Acordul prealabil, sau după caz, comunică refuzul justificat de emitere a Acordului, în termen de maxim 30 de zile de la depunerea documentației complete de către solicitant.
 e) Acordul prealabil/ refuzul de emitere a Acordului prealabil va fi semnat de către Primarul comunei Livezile, secretarul general al comunei Livezile sau persoana desemnată din cadrul aparatului de specialitate și responsabilul cu atribuții în domeniul urbanismului,  care asigură efectuarea procedurilor de verificare.
CAPITOLUL IV
Condiții privind emiterea autorizației de amplasare și/sau acces în zona drumului
Art. 5.(1) Beneficiarul lucrărilor sau obiectivelor care urmează a fi realizate ori amplasate în zona drumului comunal are obligația de a obține Autorizația de amplasare și/sau acces în zona drumului comunal, după obținerea acordului prealabil, cu respectarea condițiilor impuse prin acesta. 
(2) Autorizația de amplasare și/sau acces în zona drumului comunal se emite de către Președintele comunei Livezile, prin aparatul de specialitate, conform modelului-cadru prevăzut în Anexa 3 la prezentul Regulament.
 În funcție de condițiile tehnice specifice, modelul-cadru poate suferi modificări asupra conținutului.
 (3) Autorizaţia de amplasare şi/sau de acces în zona drumului se emite pentru o anumită funcţie şi/sau destinaţie a obiectivului. Schimbarea funcţiei şi/sau a destinaţiei obiectivului, de către titularul autorizaţiei de amplasare şi/sau de acces, se realizează numai pe baza unei prealabile reautorizări. 
(4) Beneficiarul lucrărilor este obligat să obțină autorizația de construire, potrivit Legii nr.50/1991 privind autorizarea executării lucrărilor de construcții, republicată, cu modificările și completările ulterioare, după obținerea autorizației de amplasare și/sau acces în zona drumurilor comunale.
 (5) Autorizaţia de amplasare şi/sau de acces în zona drumului comunal este valabilă pe durata realizării lucrării sau construcției, în condiţiile respectării prevederilor autorizaţiei.
 (5.1) Durata de execuţie a lucrărilor este de 12 luni de la data emiterii autorizaţiei de amplasare şi/sau de acces în zona drumului comunal.
 (5.2) Durata de execuţie a lucrărilor poate fi prelungită în corelare cu durata de execuţie a lucrărilor specificată în autorizaţia de construire, prin actualizarea autorizaţiei de amplasare şi/sau de acces. 
(5.3) Durata de execuţie a lucrărilor poate fi prelungită la solicitarea beneficiarului depusă cu minimum 30 de zile înainte de expirarea acesteia.
 (5.4) Pentru mijloacele de publicitate, autorizaţia se emite pentru o durată de 12 luni și nu poate fi prelungită. 
(6) Pe parcursul execuţiei lucrărilor (în special în cazul instalaţiilor subterane și supraterane) şi înainte de punerea în funcţiune a obiectivului, beneficiarul lucrării are obligaţia de a solicita în scris administratorului drumului şi, după caz, poliţiei rutiere verificarea în teren a modului de execuţie a lucrărilor, a respectării condițiilor impuse prin autorizaţia de amplasare şi/sau de acces şi a documentaţiei tehnice care a stat la baza autorizării. În cazul nerespectării acestor condiţii şi dacă abaterile nu sunt de natură să afecteze stabilitatea drumului şi siguranţa circulaţiei, administratorul drumului comunal poate acorda, o singură dată, un termen de remediere. 
Art.6. (1) Etapele ce urmează a fi parcurse în scopul emiterii autorizației de amplasare și/sau acces în zona drumurilor comunale din comuna Livezile sunt următoarele:
 a) Depunerea de către solicitant la Registratura comunei Livezile, a unui dosar care va conține următoarele înscrisuri (documentația, pe format de hârtie, se depune într-un exemplar): 
a.1) pentru construcții și drumuri adiacente (depozite, hale, stații carburanți, fabrici, vulcanizări, spălătorii auto, hoteluri, moteluri, popasuri turistice, spații comerciale, magazine, parcaje, locuințe, anexe gospodărești, modernizări drumuri adiacente, etc.):
 1. Cerere tip – conform Anexei 1 la prezentul Regulament; 
2. Copie a Certificatului de urbanism, valabil, eliberat de organele competente pentru lucrările solicitate în cerere; 
3. Copie a acordului prealabil eliberat de Primarul comunei Livezile, pentru lucrarea și funcționalitatea respectivă; 
4. Memoriu tehnic de prezentare a lucrării solicitate pentru avizare (întocmit conform condițiilor impuse prin acordul prealabil) -Extras din Proiectul tehnic din care să rezulte:

- poziţia kilometrică şi metrică a amplasamentului în zona drumului comunal;
 - descrierea lucrărilor/activităților ce urmează a se desfășura; 
- descrierea amenajării accesului la drumul comunal, care se va realiza cu racordare simplă (în cazul obiectivelor amplasate între tablele indicatoare de localitate) şi dacă este cazul benzi de accelerare/decelerare (în cazul obiectivelor amplasate în afara localităților)
 - lungimea deschiderii accesului la drumul comunal; 
- modul de asigurare a scurgerii apelor pluviale și a celor uzate în lungul drumului comunal, după caz; 
- modul de amenajare a semnalizării rutiere aferente obiectivului, cu menționarea indicatoarelor rutiere ce vor fi folosite, după caz. Condițiile impuse pentru prezentare în memoriul tehnic pot suferi unele modificări în funcție de specificul/destinația obiectivelor ce urmează a fi amplasate, impuse prin acordul prealabil. 
5. Copie a actului de identitate (în cazul persoanelor fizice) sau copie a certificatului de înregistrare fiscală (în cazul persoanelor juridice sau a persoanelor fizice autorizate); 
6. Plan de încadrare în zonă, la o scară convenabilă (1:2000/1:5000); 
7. Plan de situație scara 1:500, care să cuprindă: 
- traseul existent al drumului comunal și poziția kilometrică la care se dorește amplasarea obiectivului; 
- amenajarea accesului la drumul comunal, cu racordarea simplă și, dacă este cazul benzi de accelerare/decelerare, specificându-se distanța limitei de proprietate față de axul drumului comunal, după caz; 
- amplasamentul construcțiilor (a celor existente și a celor propuse) și al împrejmuirii, cu poziția și cu distanța acestora față de axul drumului comunal; 
- modul de asigurare a scurgerii apelor pluviale și a celor uzate în lungul drumului comunal, după caz;
 - semnalizarea rutieră propusă (temporară și permanentă dacă este cazul)
 - durata de execuție a lucrărilor, după caz. 
Condițiile impuse pentru prezentare în planul de situație pot suferi unele modificări în funcție de specificul/destinația obiectivelor ce urmează a fi amplasate, impuse prin acordul prealabil. 
8. Secțiuni transversale în dreptul accesului și al construcțiilor cu specificarea poziției și a distanței față de axul drumului comunal și față de împrejmuire.
 9. Detalii de sistem rutier pentru acces, după caz;
 10. Acordul Inspectoratului de Politie al Județului Bistrița- Năsăud— Serviciul Rutier, pentru situațiile reglementate de legislația privind regimul drumurilor, republicată, cu modificările și completările ulterioare (unde este cazul).
 a 2) pentru instalații (conducte de țiței, gaze, apă, canalizare, cabluri electrice, stâlpi, etc.): 
1. Cerere tip – conform Anexei 1 la prezentul Regulament; 
2. Copie a Certificatului de urbanism, valabil, eliberat de organele competente pentru lucrările solicitate în cerere; 
3. Copie a acordului prealabil eliberat de Primarul comunei Livezile, pentru lucrarea respectivă; 
4. Memoriu tehnic de prezentare a lucrării solicitate pentru avizare (întocmit conform condițiilor impuse prin acordul prealabil) - Extras din Proiectul tehnic din care să rezulte: 
- pozițiile kilometrice şi metrice (pe drumul comunal) ale începutului și sfârșitului traseului cablului/conductei, ale subtraversărilor/traversărilor drumului comunal;
 - amplasarea instalației în cadrul zonei drumului comunal (distanțe față de axul drumului comunal);
 - amplasarea stâlpilor în zona drumului comunal (distanțe față de axul drumului comunal);
 - descrierea modului de amplasare a instalației (cu referiri la modul de execuție a șanțului în care va fi amplasată instalația, de amplasare a stâlpilor, de depozitare în timpul lucrărilor a pământului rezultat din săpătură, a utilajelor, a materialelor și a uneltelor, de execuție a subtraversării/traversării drumului comunal, asigurarea circulației pietonilor în timpul lucrărilor); 
- modul de refacere al zonei afectate; 
- modul de semnalizare al lucrărilor; - durata de execuție a lucrărilor. 
5. Copie a actului de identitate (în cazul persoanelor fizice) sau copie a certificatului de înregistrare fiscală ( în cazul persoanelor juridice sau a persoanelor fizice autorizate);
 6. Plan de încadrare în zonă, la o scară convenabilă (1:2000/1:5000); 
7. Plan de situație scara 1:500, care să cuprindă: 
- traseul drumului cu amplasarea instalației în zona drumului cu specificarea distanței față de drumul comunal; 
- pozițiile kilometrice și metrice pe drumul comunal ale începutului și sfârșitului traseului instalației și a subtraversărilor/traversărilor. 
8.Secțiuni transversale: 
- în dreptul subtraversărilor/traversărilor (cu specificarea adâncimii/înălțimii de amplasare a acestora față de cota în ax a drumului comunal); 
- pentru zonele caracteristice la amplasarea în paralel cu drumul comunal (cu specificarea distanței de amplasare față de axul drumului comunal);
 a3) pentru mijloace de publicitate: 
1. Cerere tip – conform Anexei 1 la prezentul Regulament;
 2. Copie a Certificatului de urbanism, valabil, eliberat de organele competente pentru lucrările solicitate în cerere;
 3. Copie a acordului prealabil eliberat de Primarul comunei Livezile, pentru lucrarea respectivă; 
4. Memoriu tehnic referitor la amplasarea panoului publicitar (poziție kilometrică și metrică, distanța față de intersecții, distanța față de acostamentul drumului comunal); 
5. Avizul Inspectoratului de Poliție al Județului Bistrița- Năsăud – Serviciul rutier;
 6. Acceptul vecinilor, în cazul în care este solicitat în Certificatul de urbanism; 
7. Copie a actului de identitate (în cazul persoanelor fizice) sau copie a certificatului de înregistrare fiscală (în cazul persoanelor juridice sau a persoanelor fizice autorizate);
 8. Plan de încadrare în zonă, scara 1:5000; 
9. Plan de situație scara 1:500 care să cuprindă: 
- traseul drumului, pozițiile kilometrice și metrice;
 - poziția amplasamentului obiectivului; 
10. Profil transversal reprezentativ cu viza Inspectoratului de Poliție al Județului Bistrița- Năsăud – Serviciul rutier; 
11. Macheta color a panoului publicitar;
 (b) documentațiile depuse vor fi însoțite de copia dovezii de plată a taxei pentru eliberarea autorizației.
 c) Analizarea de către compartimentul de specialitate din cadrul aparatului de specialitate al Primarului comunei Livezile, a documentației depuse de către solicitant; 
În cazul în care documentația depusă nu conferă claritate asupra obiectivului, pot fi solicitate lămuriri suplimentare asupra obiectivului ce urmează a fi amplasat, în termen de 10 zile de la depunerea documentației, cu prelungirea corespunzătoare a termenului de emitere a autorizației.
 d) Emiterea de către Primarul comunei Livezile a Autorizației de amplasare și/sau acces în zona drumului comunal, în termen de maxim 30 de zile de la depunerea documentației de către solicitant, sau comunicarea refuzului justificat de emitere a autorizației de amplasare și/sau acces în zona drumului comunal, după caz; 
e) Autorizația de amplasare și/sau acces în zona drumului comunal se semnează de către Primarul comunei Livezile, secretarul general al comunei Livezile sau persoana desemnată din cadrul aparatului de specialitate și responsabilul urbanism,  care asigură efectuarea procedurilor de verificare. 
(2) Etapele ce urmează a fi parcurse în scopul prelungirii autorizației de amplasare și/sau acces în zona drumurilor comunale din comuna Livezile, în cazul mijloacelor de publicitate, sunt următoarele: 
Pentru prelungirea autorizației de amplasare și/sau acces în zona drumului comunal, în cazul mijloacelor de publicitate, beneficiarul va depune, cu 30 zile înainte de expirarea acesteia, cererea de prelungire însoțită de următoarea documentație: 
a) Cerere tip de prelungire – conform Anexei 1 la prezentul Regulament; 
b) copie act de identitate (persoane fizice) sau certificat de înregistrare (persoane juridice/fizice înmatriculate); 
c) două exemplare originale ale autorizației de amplasare și/sau acces în zona drumului comunal, care expiră, exemplare pe care se va completa perioada de prelungire a valabilității; d) acte de proprietate (sau contract de închiriere/comodat) pentru teren, dacă au apărut modificări față de situația existentă la data autorizării;
 e) imaginea color a reclamei care se va afișa (sau care este afișată), dacă au apărut modificări față de situația de la data autorizației; 
f) fotografii actualizate ale amplasamentului (panoului);
 (3) Actualizarea autorizaţiei de amplasare şi/sau de acces în zona drumurilor comunale din comuna Livezile

 Conform art.5 pct.5.2, pentru obiectivele amplasate în zona drumurilor comunale, altele decât mijloacele de publicitate, Primarul comunei Livezile va face o actualizare a autorizaţiei de amplasare şi/sau de acces, la solicitarea depusă de beneficiar cu 30 de zile înainte de expirarea perioadei de valabilitatea acesteia. Cererea tip de actualizare a autorizaţiei de amplasare şi/sau de acces – conform Anexei 1 la prezentul Regulament, va fi însoțită de cele două exemplare în original ale autorizației de amplasare și/sau de acces care va expira, pe care se va completa perioada de actualizare a valabilității.
CAPITOLUL V
Condiții de amplasare a unor obiective în zona drumului de interes comunal
Art.7. Amplasarea unor obiective în zona drumurilor comunale se face cu respectarea următoarelor condiții: 
7.1. CONDIȚII GENERALE 
(1) Amplasarea unor construcţii, instalaţii şi a mijloacelor de publicitate, amenajarea intersecţiilor, amenajarea căilor de acces, precum şi execuţia oricăror lucrări în zona drumului comunal se realizează cu asigurarea desfăşurării fluente şi în condiţii de siguranţă a traficului rutier şi cu respectarea retragerilor impuse de administratorul drumului comunal.Pe toată durata execuției lucrărilor, închiderea sau insituirea restricțiilor de circulație se va face conform Normelor metodologice privind condiţiile de închidere a circulaţiei şi de instituire a restricţiilor de circulaţie în vederea executării de lucrări în zona drumului public şi/sau pentru protejarea drumului, aprobate prin Ordinul comun al ministrului de insterne și ministrul transporturilor nr. 1112/411/2000.

 (2) La amplasarea unor construcţii, instalaţii şi a mijloacelor de publicitate, la amenajarea intersecţiilor, a căilor de acces, precum şi la execuţia oricăror lucrări în zona drumului comunal este obligatorie respectarea documentaţiilor de urbanism şi de amenajare a teritoriului şi a studiilor de fezabilitate, avizate de administratorul drumului comunal.
 (3) La stabilirea amplasării trebuie să se asigure, acolo unde este posibil, spaţiile de dezvoltare viitoare a drumului, cu minimum lăţimea unei benzi de circulaţie în aliniament şi cu respectarea condiţiilor de vizibilitate pe drum şi eventuale supralărgiri în curbe.
 (4) Beneficiarul şi constructorul sunt direct răspunzători de tăierea sau tunderea vegetaţiei fără a avea aprobări legale, precum şi de degradarea drumurilor, instalaţiilor şi construcţiilor de orice fel situate în zona afectată de lucrare şi vor suporta contravaloarea refacerii acestora. 
(5) Constructorul are obligația să asigure semnalizarea rutieră corespunzătoare în zona afectată de lucrare. 
(6) Beneficiarul şi constructorul au obligaţia de a solicita prealabil execuţiei,  atât acordul  din partea deţinătorilor de reţele aeriene sau subterane din zona afectată, precum și construcții și plantări existente care pot fi afectate, cât și asistență pe perioada desfăşurării lucrărilor.
 (7) Beneficiarul și executantul lucrării răspund, direct de orice accident de muncă sau de circulaţie întâmplat în timpul şi din cauza execuţiei lucrărilor.
 (8) În timpul execuţiei lucrărilor se interzice atât beneficiarului cât şi constructorului depozitarea pe platforma drumurilor comunale şi acostamentelor a oricăror materiale, utilaje, unelte, pământ. Pământul rezultat în urma excavaţiilor va fi imediat încărcat şi transportat în locurile stabilite de comun acord cu primarii localităților din zona în care se execută lucrările.
(9) Deţinătorii cu orice titlu ai panourilor publicitare, ai construcţiilor, ai căilor de acces, ai utilităţilor de orice fel sau ai instalaţiilor acceptate prin acordul prealabil şi autorizaţia de amplasare şi/sau de acces în zona drumului comunal, emise de administratorul drumului comunal, sunt obligaţi ca în termen de 60 de zile de la primirea înştiinţării să execute, pe cheltuiala lor şi fără nici o despăgubire din partea administratorului drumului comunal, demolarea, mutarea sau modificarea acestora, în condiţiile în care acest lucru este impus de construirea, modernizarea, modificarea, întreţinerea sau exploatarea drumului comunal, precum şi de asigurarea condiţiilor pentru siguranţa circulaţiei.
 (10) Se interzice blocarea sau amplasarea de obstacole de orice fel pe ampriza drumurilor comunale, cu excepţia cazurilor autorizate de administratorul drumului comunal şi de poliţia rutieră şi care vor fi semnalizate corespunzător. 
(11) Pe drumurile comunale este interzisă intrarea vehiculelor cu noroi pe roţi sau pe şenile, precum şi pierderea, prin scurgere din vehicule, în timpul transportului, de materiale de construcţie sau de alte materii.
 (12) Beneficiarul şi constructorul au obligaţia să refacă lucrările în perioada de garanţie. În cazul refacerii necorespunzătoare, beneficiarul va suporta toate cheltuielile aferente remedierilor care se impun.
 (13) Se vor lua măsuri de protejare a hidranţilor de incendiu dacă sunt afectaţi de lucrare. 
(14) Autorizația de construire nu dă dreptul beneficiarului să ocupe abuziv terenuri care nu-I aparțin și care sunt necesare pentru realizarea obiectivului.

(15) Cu  minim trei zile înainte de începerea lucrărilor, se va solicita prezența în teren, a responsabilului în domeniul urbanismului din cadrul Primăriei comunei Livezile, pentru pichetarea întregului amplasament.

(16) În termen de două săptămâni de la finalizarea lucrărilor, beneficiarul va solicita primăriei comunei Livezile, deplasarea în teren a reprezentanților acesteia în vederea întocmirii unui process-verbal de confirmare a execuției lucrărilor în condițiile prezentei autorizații.

 (17) Obiectivul va fi pus în exploatare după efectuarea recepției lucrărilor.
(18) În cazul în care prin construirea, modernizarea, modificarea, întreținerea și repararea sau exploatarea drumurilor publice sau prin lucrările și măsuririle de siguranța circulației, se impune demolarea, mutarea sau modificarea lucrăriloe autorizate, beneficiarul este obligat să execute lucrările în condițiile prevăzute de lege, pe cheltuiala sa, fără niciodespagubire și în termenul fixat de responsabilul urbanism din cadrul Primăriei comunei Livezile.

7.2. CONDIȚII SPECIALE
 1. Amplasarea unor clădiri sau a altor construcții supraterane în zona drumurilor comunale: 
(a) Amplasarea în zona de protecţie aferentă drumului comunal a construcţiilor supraterane care nu aparţin acestuia se poate realiza în condiţiile menţionate la pct. 7.1; 
(b) Amplasarea obiectivelor de deservire a publicului sau de altă natură se realizează cu asigurarea unor spaţii de parcare, în incinta proprietăţii/în afara domeniului public, în conformitate cu prevederile Regulamentului general de urbanism, precum şi cu alte acte şi reglementări în vigoare. Se interzice asigurarea spațiilor pentru parcarea/staționarea vehiculelor pe ampriza şi/sau pe zona de siguranţă a drumului comunal.
 (c) În cadrul obiectivelor care deservesc publicul este obligatorie asigurarea de grupuri sanitare la care publicul să aibă acces. Sunt exceptate spaţiile comerciale din intravilan.
 (d) Se interzice deversarea apelor uzate şi a celor pluviale din incinta obiectivelor/proprietăţii şi/sau de pe calea de acces în ampriza şi/sau zona de siguranţă a drumului comunal. Evacuarea apelor uzate se realizează în instalaţiile de canalizare sau în fose septice vidanjabile. În cazul unor obiective la care apele pluviale ar putea antrena produse poluante, trebuie asigurate, după caz, instalaţii de separare a grăsimilor, de decantare, de filtrare etc. 
(e) La amenajarea căilor de acces trebuie asigurate colectarea şi evacuarea apelor pluviale în lungul drumului sau, după caz, îndepărtarea acestora de drum. 
(f) Lucrările de semnalizare rutieră permanentă, datorate realizării accesului la obiectivul amplasat în zona drumului comunal, sunt în sarcina proprietarului/administratorului obiectivului şi se execută de o societate specializată, în conformitate cu planul de situaţie avizat de către poliţia rutieră şi aprobat de administratorul drumului comunal, urmând ca la finalizarea lucrărilor de semnalizare acestea să fie predate administratorului drumului comunal.
 (g) Repararea, întreţinerea şi exploatarea căilor de acces la drumurile comunale, menţinerea semnalizării rutiere care reglementează accesul în incinta proprietăţii, întreţinerea elementelor de colectare şi scurgere a apelor pluviale din dreptul proprietăţii, inclusiv contravaloarea cheltuielilor, sunt în sarcina proprietarului/administratorului obiectivului.
 (h) Se vor respecta prevederile legislației privind regimul drumurilor, referitoare la zonele de siguranță ale drumurilor: 
”Zonele de siguranţă sunt suprafeţe de teren situate de o parte şi de cealaltă a amprizei drumului, destinate exclusiv semnalizării rutiere, plantaţiei rutiere sau altor scopuri legate de întreţinerea şi exploatarea drumului, siguranţei circulaţiei ori protecţiei proprietăţilor situate în vecinătatea drumului. Din zonele de siguranţă fac parte şi suprafeţele de teren destinate asigurării vizibilităţii în curbe şi intersecţii, precum şi suprafeţele ocupate de lucrări de consolidare a terenului drumului şi altele asemenea”.
 Limitele zonelor de siguranţă a drumurilor, podurilor şi viaductelor, în cale curentă şi aliniament, sunt prevăzute în anexa la legislația privind regimul drumurilor. 
(i) Pe perioada execuției lucrărilor se va menține în permanență curățenia platformei drumului, pentru siguranța și confortul participanților la trafic.
 (j) Componentele constructive ale drumului comunal, așa cum este definit prezentul regulament și legislația privind regimul drumurilor afectate de lucrare, se vor reface la starea iniţială respectând structura existentă a porţiunilor afectate. În caz contrar se vor aplica sancţiuni conform legislației privind regimul drumurilor. 
2. Amplasarea în zona drumului comunal a unor canale, benzi transportoare, funiculare, conducte și altele asemenea: 
(a) Amplasarea în paralel cu drumul comunal a unor canale închise sau deschise, a unor estacade cu benzi transportoare, funiculare, conducte pentru lichide sau gaze şi altele asemenea se realizează în afara amprizei şi a zonei de siguranţă a drumurilor, în condiţiile menţionate la pct.7.1. În mod excepţional, conductele se pot amplasa în ampriza şi în zona de siguranţă a drumului, atunci când limita acestei zone este şi limita proprietăţilor învecinate drumului sau atunci când condiţiile de relief sunt restrictive, precum şi atunci când există amplasate alte instalaţii. Canalele închise, care colectează atât apele uzate, cât şi cele pluviale din ampriza drumului, pot fi amplasate în limitele amprizei drumului. Conductele amplasate în ampriza şi/sau în zona de siguranţă a drumului se vor poza la adâncimea de minimum 2,00 m sub nivelul amprizei şi/sau a zonei de siguranţă şi vor fi protejate în tuburi de protecţie. 
(b) În cazuri excepţionale, pe sectoare de drum limitate ca lungime, a căror soluţie tehnică este impusă de existenţa altor reţele pozate în zona drumului, justificate cu argumente tehnice, se pot amplasa conducte în partea carosabilă a drumurilor, şi anume cât mai aproape de marginea acesteia, realizată, de preferinţă, prin foraj orizontal în lungul drumului, prin canivou (casetă tehnică) sau galerie edilitară. Structura rutieră, afectată de execuţia acestor lucrări, va fi refăcută prin grija şi pe cheltuiala beneficiarului autorizaţiei de amplasare, de către o societate specializată în lucrări de drumuri, pe baza unei documentaţii tehnice, însuşită şi semnată de către verificatorul de proiect şi aprobată de administratorul drumului. Îmbrăcămintea rutieră se va reface pe toată lăţimea benzii de circulaţie afectată. Beneficiarul are obligaţia de a asigura realizarea şi verificarea execuţiei corecte a lucrărilor de construcţie şi a calităţii acestora, prin responsabili tehnici cu execuţia, diriginţi de specialitate sau agenţi economici de consultanţă specializaţi, pe tot parcursul lucrărilor, în conformitate cu legislația privind calitatea în construcţii. Execuţia se poate face fie prin instituirea de restricţii temporare, parţiale sau totale de circulaţie, cu informarea prealabilă, inclusiv a variantelor de rute alternative, fie succesiv, pe câte o jumătate din lăţimea părţii carosabile. Beneficiarul autorizaţiei de amplasare şi/sau acces în zona drumului comunal va asigura pentru lucrările de refacere a drumului o garanţie de minimum 2 ani de la recepţia la terminarea lucrărilor. Pe toată durata existenţei obiectivului, orice degradare a structurii rutiere, apărută pe sectorul de drum afectat de amplasarea conductelor, va fi remediată imediat pe cheltuiala beneficiarului lucrării, cu respectarea condiţiilor de calitate impuse prin reglementările în vigoare. 
(c) Traversarea drumului de către canale, benzi transportoare, estacade pentru funiculare, conducte şi altele asemenea se face, de regulă, în puncte în care drumul este în aliniament, intersecţia realizându-se sub un unghi cât mai apropiat de 90°, dar nu mai mic de 60°.
 (d) Subtraversările drumurilor cu canale, benzi transportoare, funiculare şi altele asemenea se tratează similar cu podeţele sau podurile de şosea, fiind asigurată posibilitatea de acces şi intervenţie pentru întreţinere şi reparaţie. Proiectarea şi execuţia se vor realiza de către societăţi specializate în astfel de lucrări.
 (e) Subtraversările drumurilor cu conducte se realizează prin forare orizontală, conductele fiind protejate prin tuburi de protecţie sub ampriza şi zona de siguranţă a drumului, cu asigurarea debuşeului eventualelor lichide, pierdute în caz de avarie, spre un cămin amplasat în afara zonei de siguranţă, în partea din aval a tubului de protecţie, respectiv o conductă de aerisire pentru gaze. 
În mod excepţional, căminele se pot amplasa în zona de siguranţă a drumului, atunci când limita acestei zone este şi limita proprietăţilor învecinate drumului sau atunci când condiţiile de relief sunt restrictive, precum şi atunci când amplasamentul este condiţionat de existenţa altor instalaţii. 
Conductele se amplasează cu respectarea prevederilor STAS - Subtraversări de căi ferate şi drumuri cu conducte, corelat cu adâncimea de pozare, în funcţie de caracteristicile litologice şi stratificaţiile evidenţiate de sondaje/foraje, după caz. 
(f) În cazuri excepţionale, dacă, datorită prezenţei a numeroase instalaţii subterane în zona subtraversării, există pericolul ca la execuţia forării orizontale acestea să fie deteriorate, se poate admite subtraversarea prin şanţ deschis. 
(g) Elementele drumului afectate de execuţia acestor lucrări vor fi refăcute prin grija şi pe cheltuiala beneficiarului autorizaţiei de amplasare, de către o societate specializată în astfel de lucrări de drumuri, respectând reglementările în vigoare. 
Beneficiarul are obligaţia de a asigura realizarea şi verificarea execuţiei corecte a lucrărilor de construcţie şi a calităţii acestora, prin responsabili tehnici cu execuţia, diriginţi de specialitate sau agenţi economici de consultanţă specializaţi, pe tot parcursul lucrărilor, în conformitate cu legislația privind calitatea în construcţii. 
La execuţia lucrărilor se pot institui restricţii temporare, parţiale sau totale de circulaţie, cu informarea prealabilă, inclusiv a variantelor de rute alternative, fie succesiv, pe câte o jumătate din lăţimea părţii carosabile. 
Beneficiarul autorizaţiei de amplasare şi/sau acces în zona drumului comunal va asigura pentru lucrările de refacere a drumului o garanţie de minimum 2 ani de la recepţia la terminarea lucrărilor. 
Pe toată durata existenţei obiectivului, orice degradare a structurii rutiere, apărută pe sectorul de drum afectat de amplasarea conductelor, va fi remediată imediat pe cheltuiala beneficiarului, cu respectarea condiţiilor de calitate impuse prin reglementările tehnice în vigoare.
 (h) La canalele la care subtraversarea se face prin sifonare trebuie asigurată posibilitatea golirii conductei subterane înainte de venirea anotimpului friguros, pentru a evita degradările datorate îngheţului/dezgheţului. 
(i) În cazul subtraversărilor, tuburile de protecţie a conductelor care transportă lichide/gaze se instalează la o adâncime de minimum 1,50 m, măsurată între cota superioară a îmbrăcămintei rutiere a drumului şi generatoarea superioară a tubului de protecţie, respectiv de minimum 0,80 m sub cota fundului şanţului drumului. Gropile de lucru la execuţia forajului orizontal se vor realiza în afara zonei de siguranţă a drumului.
 (j) Se recomandă evitarea supratraversării drumurilor cu canale, benzi transportatoare şi conducte. 
(k) În condiţiile acceptării unor asemenea supratraversări se va avea în vedere aplicarea unor măsuri pentru evitarea căderii pe drum a materialelor transportate. În acest scop, sub instalaţia de transport se va prevedea o copertină pe care să se colecteze materialele căzute sau care să dirijeze materialele sau pierderile de lichid în afara amprizei drumului. Copertinele trebuie să asigure o înălţime de liberă trecere pe drum de minimum 6,0 m, măsurată între cota superioară a îmbrăcămintei drumului şi cota inferioară a copertinei.
 (l) Infrastructurile estacadelor care susţin aceste instalaţii de transport se amplasează la distanţe care să asigure lărgirea drumului cu cel puţin o bandă de circulaţie pe sens, zona mediană de minimum 2,0 m, lăţimea de lucru a parapetului marginal şi zona de siguranţă.
 (m) Nu se admit asemenea supratraversări la distanţe mai mici de 200 m de intersecţii, deoarece în aceste zone trebuie rezervate spaţii pentru amenajarea viitoare a benzilor specializate pentru selectarea pe direcţii a traficului în intersecţii. 
(n) Traversarea cursurilor de ape şi a altor obstacole se realizează independent de lucrările de artă ale drumului comunal. Infrastructurile construcţiei de traversare se amplasează în dreptul infrastructurilor podurilor/podeţelor, iar cota intradosului elementelor de susţinere a instalaţiei, respectiv a protecţiei instalaţiei, trebuie să fie superioară cotei inferioare intradosului podului rutier. 
(o) În mod excepţional, conductele se pot amplasa pe podurile, viaductele sau pasajele denivelate ale drumului, într-o soluţie agreată de administratorul drumului comunal, dacă acestea nu împiedică circulaţia vehiculelor şi a pietonilor şi dacă din calcule rezultă că încărcarea suplimentară nu afectează rezistenţa şi stabilitatea lucrării de artă respective, având avizul proiectantului lucrării de artă sau al unui expert tehnic în domeniul lucrărilor de artă. (p) În cazul în care conductele se instalează prin suspendare de suprastructura podului, poziţia acestora trebuie aleasă astfel încât să nu reducă debuşeul podului, respectiv înălţimea de liberă trecere a pasajelor denivelate. 
(r) Se interzice amplasarea pe sau sub suprastructura podurilor/podeţelor a viaductelor sau a pasajelor denivelate, situate pe drumurile comunale, de conducte pentru transportul produselor inflamabile. În cazuri excepţionale şi foarte bine justificate, pot fi amplasate astfel de conducte pe sau sub suprastructura podurilor, viaductelor ori pasajelor denivelate, cu adoptarea unor măsuri speciale privind execuţia şi exploatarea acestor conducte şi cu respectarea prevederilor prezentului regulament, precum şi cu autorizarea administratorului drumului comunal. 
(s) Traseul conductelor pentru care se solicită acordul va fi stabilit în teren de către beneficiarul lucrării, împreună cu persoana desemnată din aparatul de specialitate al Primarului comunei Livezile. Cu această ocazie, beneficiarul are obligaţia de a convoca toţi deţinătorii de utilităţi pentru stabilirea eventualelor modificări ale traseului din proiect, urmând a se încheia de comun acord un proces verbal de stabilire a traseului.
 (ș) În cazul în care este afectat acostamentul drumului comunal, refacerea acestuia se face prin îndepărtarea pământului rezultat, completarea cu balast şi compactarea acestuia în straturi succesive de câte 15 cm, până la obţinerea unui grad de compactare de 98%. Măsurarea gradului de compactare va fi efectuată de un laborator de specialitate autorizat. În intravilan acostamentele se vor asfalta în grosime egală cu grosimea carosabilului.De altfel, și celelalte elemente ale drumului communal, afectate de lucrările de execuție, se vor reface în condiții de calitate, care să nu prilejuiască degradări ulterioare.
 (t) Pe perioada execuției lucrărilor se va menține în permanență curățenia platformei drumului, pentru siguranța și confortul participanților la trafic.
 (ț) Componentele constructive ale drumului comunal, așa cum este definit prezentul regulament și legislația privind regimul drumurilor afectate de lucrare, se vor reface la starea inițială respectând structura existentă a porțiunilor afectate. În caz contrar se vor aplica sancțiuni conform legislației privind regimul drumurilor.
 3. Amplasarea în zona drumurilor comunale a unor cabluri de energie electrică:
 (a) Amplasarea în paralel cu drumul a unor cabluri se realizează în afara amprizei şi a zonei de siguranţă a drumului, în condiţiile menţionate la pct. 7.1.
 (b) În situaţii excepţionale, dacă nu afectează stabilitatea structurii de rezistență a drumului, se poate admite instalarea cablurilor în zona de siguranţă a drumului comunal.
 (c) Traversarea subterană sau aeriană a drumului de către cabluri se realizează, de regulă, în puncte în care drumul este în aliniament, intersecția realizându-se sub un unghi cât mai apropiat de 90°, dar nu mai mic de 60°, măsurat între axul drumului şi aliniamentul cablului. (d) Pentru reţelele de joasă, medie şi înaltă tensiune care se amplasează aerian, în cazuri bine justificate, administratorul drumului comunal poate aproba derogări numai în condiţiile respectării măsurilor de siguranţă specifice cablurilor electrice.
 (e) Subtraversările drumurilor cu cabluri electrice se realizează prin forare orizontală, cablurile fiind protejate prin tuburi de protecţie între cămine de tragere situate în afara zonei de siguranţă. În mod excepțional, căminele se pot amplasa în zona de siguranţă a drumului, atunci când limita acestei zone este şi limita proprietăţilor învecinate drumului sau atunci când condiţiile de relief sunt restrictive, precum şi atunci când amplasamentul este condiționat de existenţa altor instalaţii.
 (f) În cazul subtraversărilor, tuburile de protecţie a cablurilor electrice se instalează la o adâncime de minimum 1,50 m, măsurată între cota superioară a îmbrăcămintei şi generatoarea superioară a tubului de protecţie, respectiv de minimum 0,80 m sub cota fundului șanțului drumului.
 (g) Gropile de lucru la execuţia forajului orizontal se vor realiza în afara zonei de siguranţă a drumului.
 (h) În cazuri excepţionale, dacă, datorită prezentei a numeroase instalaţii subterane în zona traversării, există pericolul ca la execuţia forării orizontale acestea să fie deteriorate, se poate admite subtraversarea prin șanț deschis. Structura rutieră afectată de execuţia acestor lucrări va fi refăcută prin grija şi pe cheltuiala beneficiarului autorizaţiei de amplasare, de către o societate specializată în astfel de lucrări de drumuri, respectând reglementările în vigoare. Beneficiarul are obligaţia de a asigura realizarea şi verificarea execuţiei corecte a lucrărilor de construcţie şi a calităţii acestora, prin responsabili tehnici cu execuţia, diriginţi de specialitate sau agenţi economici de consultanţă specializaţi, pe tot parcursul lucrărilor, în conformitate legislația privind calitatea în construcţii, republicată. Execuţia se poate face fie prin instituirea de restricţii temporare, parţiale sau totale de circulaţie, cu informarea prealabilă, inclusiv a variantelor de rute alternative, fie succesiv, pe câte o jumătate din lăţimea părţii carosabile. Beneficiarul autorizaţiei de amplasare şi/sau acces în zona drumului comunal va asigura pentru lucrările de refacere a drumului o garanţie de minimum 2 ani de la recepţia la terminarea lucrărilor. Pe toată durata existenţei obiectivului, orice degradare a structurii rutiere, apărută pe sectorul de drum afectat de amplasarea conductelor, va fi remediată imediat pe cheltuiala beneficiarului, cu respectarea condiţiilor de calitate impuse prin reglementările tehnice în vigoare. 
(i) Traversarea cursurilor de ape şi a altor obstacole se realizează independent de lucrările de artă ale drumului, în afara zonei de siguranţă a lucrării de artă. Infrastructurile construcţiei de traversare se amplasează în dreptul infrastructurilor podului rutier, iar cota inferioară a cablului la săgeata maximă a elementelor de susţinere a cablului va fi superioară cotei intradosului suprastructurii lucrării de artă. Prin amplasarea cablurilor nu vor fi afectate lucrările de apărare a malurilor şi infrastructura lucrărilor de artă. 
(j) În mod excepţional, cablurile se pot amplasa pe podurile, viaductele sau pasajele denivelate ale drumului, în tuburi de protecţie, într-o soluţie avizată de administratorul drumului, dacă acestea nu împiedică circulaţia vehiculelor şi a pietonilor, fără să afecteze comportarea în timp a construcţiei sau să genereze încărcări suplimentare care să influenţeze calculul de rezistenţă şi în baza unei expertize de specialitate, pentru care întreaga răspundere o poartă expertul tehnic sau cu avizul proiectantului lucrării de artă. De asemenea, amplasarea nu trebuie să afecteze secţiunea de curgere luată în calcul la dimensionarea lucrării de artă. În cazul în care cablurile se instalează prin suspendare de suprastructura podului, poziţia acestora trebuie aleasă astfel încât să nu reducă debuşeul podului, respectiv înălţimea de liberă trecere a pasajelor denivelate.
 (k) În tuburile de protecţie se vor prevedea cabluri din oţel pentru facilitarea tragerii cablurilor electrice, în caz de avarie sau în alte soluţii care impun înlocuirea acestora. La capetele lucrării de artă se va prevedea rezerva de cablu suficientă în vederea mutării acestuia pe parcursul lucrărilor de intervenţie/reparaţie/modernizare/reabilitare a lucrării de artă.
 (l) Amplasarea stâlpilor de susţinere a cablurilor instalate aerian se realizează la o distanţă suficientă faţă de drum, astfel încât, în situaţia lărgirii drumului cu câte o bandă pentru fiecare sens de circulaţie, stâlpii să rămână în afara zonei de siguranţă a drumului, fără a fi necesară mutarea lor. Excepţie fac situaţiile de amplasare a stâlpilor pentru iluminatul public, care trebuie amplasaţi în afara amprizei drumului, într-o soluţie avizată de administratorul drumului comunal. 
(m) Traversările aeriene ale cablurilor trebuie să asigure o înălţime de liberă trecere de minimum 6,0 m, măsurată între cota inferioară a cablurilor la săgeata maximă şi cel mai înalt punct al platformei drumului. În cazul cablurilor electrice, înălţimea se majorează cu spaţiul de siguranţă împotriva electrocutării. 
(n) Traseul cablurilor pentru care se solicită acordul va fi stabilit în teren de către beneficiarul lucrării, împreună cu responsabilul de zonă din partea Consiliului Comunal Bistrița- Năsăud. Cu această ocazie, beneficiarul are obligaţia de a convoca toţi deţinătorii de utilităţi pentru stabilirea eventualelor modificări ale traseului din proiect, urmând a se încheia de comun acord un proces verbal de stabilire a traseului.
 (o) În cazul în care este afectat acostamentul drumului comunal, refacerea acestuia se face prin îndepărtarea pământului rezultat, completarea cu balast şi compactarea acestuia în straturi succesive de câte 15 cm, până la obţinerea unui grad de compactare de 98%. Măsurarea gradului de compactare va fi efectuată de un laborator de specialitate autorizat. În intravilan acostamentele se vor asfalta în grosime egală cu grosimea carosabilului.
 (p) Pe perioada execuției lucrărilor se va menține în permanență curățenia platformei drumului, pentru siguranța și confortul participanților la trafic.
 (r) Componentele constructive ale drumul comunal, așa cum este definit prezentul regulament și legislația privind regimul drumurilor afectate de lucrare, se vor reface la starea iniţială respectând structura existentă a porţiunilor afectate. În caz contrar se vor aplica sancţiuni conform legislației privind regimul drumurilor. 
4. Amplasarea în zona drumurilor comunale a rețelelor și instalațiilor tehnico-edilitare: 
(1) Reţelele şi instalaţiile tehnico-edilitare situate în ampriza drumurilor comunale sunt: 
- instalaţiile necesare funcţionării drumului: canalizarea pluvială şi drenajele, iluminatul public, semnalizările luminoase rutiere, reţeaua de stropit spaţii verzi, reţeaua energetică pentru transportul în comun, stâlpii pentru rețelele electrice;
 - instalaţiile edilitare necesare ansamblurilor de construcţii de locuinţe şi dotări social-culturale, posturi de transformare, cămine şi aerisiri, hidranţi, staţii de pompare, guri de scurgere etc. 
(2) Amplasarea în localităţi a reţelei edilitare subterane trebuie coordonată cu celelalte lucrări subterane şi de suprafaţă, existente sau de perspectivă.
 (3) Lucrările edilitare subterane se amplasează, de regulă, în afara părţii carosabile a drumului sau în galerii vizitabile. Amplasarea, construcţia, repararea şi întreţinerea acestor lucrări se fac cu aprobarea administratorului drumului şi cu respectarea legislaţiei în vigoare. 
(4) Amplasarea lucrărilor edilitare subterane se realizează conform legislaţiei în vigoare, în unul dintre următoarele sisteme: - izolat; - combinat, respectiv mai multe instalaţii grupate; - în comun, când instalaţiile subterane sunt într-o galerie circulabilă. 
(5) La amplasarea instalaţiilor în sistem izolat sau combinat se va avea în vedere următoarea ordine de preferinţă: 
- sub zonele verzi;
 - sub insulele de dirijare a circulaţiei;
 - sub trotuare sau alei pentru ciclişti;
 - numai în cazuri excepţionale, sub partea carosabilă prevăzându-se măsuri speciale de protecţie pe sectoare de drum limitate ca lungime, a căror soluţie tehnică este impusă de existenţa altor reţele pozate cu acordul administratorului de drum, justificate cu argumente tehnice, în partea carosabilă a drumurilor, şi anume cât mai aproape de marginea acesteia, realizată de preferinţă prin foraj orizontal în lungul drumului, prin canivou (casetă tehnică) sau galerie edilitară
 (6) În documentaţiile de urbanism ale localităţilor trebuie să se indice încadrarea reţelelor edilitare subterane în profilul transversal al drumului comunal.
 (7) Amplasarea reţelelor edilitare subterane se face, de regulă, în afara părţii carosabile a drumurilor comunale. Dacă acest lucru nu este posibil din punct de vedere tehnic sau economic, reţelele se pot amplasa şi în partea carosabilă, cu următoarea ordine de prioritate: 
- canalizare ape pluviale; 
- canalizare ape menajere; 
- termoficare; 
- alimentare cu apă; 
- gaze naturale;
 - telecomunicații;
 - alte reţele.
 (8) Soluţia de amplasare a reţelelor în planul de situaţie coordonator din cadrul proiectelor trebuie justificată din punct de vedere tehnic şi economic, în funcţie de:
 - caracteristicile terenului de fundare;
 - siguranţa în exploatare;
- categoria drumului comunal şi structura rutieră existentă sau proiectată;
 - posibilitatea proiectării şi executării, în mod coordonat, a tuturor reţelelor subterane; 
- etapizarea executării lucrărilor;
 - posibilitatea de deviere sau de întrerupere a circulaţiei.
 (9) Condiţiile specifice de amplasare, pe categorii de reţele, se stabilesc conform prevederilor de mai jos: 
- reţelele subterane electrice amplasate pe trasee paralele de lungime mare, se recomandă să se pozeze separat, de o parte şi de alta a drumului comunal; 
- reţelele de tracţiune electrică se recomandă să se amplaseze lângă fundaţiile stâlpilor susţinători respectivi; 
- reţelele de gaze naturale se recomandă să se pozeze pe zona necarosabilă a drumului comunal, pe partea opusă canalelor de energie termică şi canalizaţiilor telefonice;
 - distanţa minimă dintre conducte şi canale, precum şi dintre acestea şi construcţiile existente trebuie să asigure stabilitatea construcţiilor, ţinându-se seama de adâncimea de fundare, precum şi de caracteristicile geotehnice ale terenului. 
(10) Traseul unei reţele subterane sau al unei benzi tehnico-edilitare se stabileşte pe baza documentaţiilor tehnice, legal aprobate. 
(11) Dublarea reţelelor prin amplasarea de o parte şi de alta faţă de axa drumului comunal se face în baza unui calcul tehnico-economic.
 (12) Aducţiunile pentru alimentare cu apă care au trasee în localităţi, comune cu celelalte reţele edilitare subterane, se amplasează în conformitate cu normele tehnice şi cu aprobarea administratorului drumului. 
(13) Traversarea aeriană a drumurilor comunale de către reţelele edilitare se face, de regulă, în locurile unde drumul comunal este în aliniament, intersecţia realizându-se la un unghi apropiat de 90°, dar nu mai mic de 60°. Administratorul drumului poate aproba derogări pe baza unui studiu tehnico-economic.
 (14) La subtraversarea drumurilor comunale de către conductele de gaze şi lichide, amplasarea acestora trebuie să se facă conform legislaţiei în vigoare.
 (15) Amplasarea instalaţiilor, distanţele de pozare şi dimensiunile constructive vor respecta prevederile documentaţiilor tehnice.
 (16) Reţelele magistrale de distribuţie sau colectare pentru apă, energie electrică, telefonie, gaze, termoficare se vor amplasa în galerii circulabile, prevăzute cu puncte de branşare distribuite la distanţe optime, potrivit documentaţiilor de urbanism, asigurându-se lungimi minime ale branşamentelor. 
(17) Reţelele de energie electrică de înaltă tensiune şi canalizare se proiectează şi se realizează pe trasee independente, corespunzător normelor tehnice. 
(18) La proiectarea canalelor se vor lua măsuri pentru protejarea acestora faţă de agresivitatea apelor subterane, precum şi pentru protejarea straturilor rutiere şi a surselor de apă, a solului şi a complexului rutier.
 (19) Conductele reţelelor de distribuţie se montează, de regulă, îngropat, montajul aerian fiind admis la traversări de obstacole, precum şi în alte cazuri justificate tehnic şi economic. 
(20) Porţiunile aparente ale conductelor exterioare se montează, de preferinţă, aerian, pe pereţii exteriori ai clădirilor, pe estacade, etc. 
(21) Traseele conductelor de distribuţie trebuie să fie, pe cât posibil, rectilinii şi să urmărească profilul stradal, folosindu-se zone mai puţin aglomerate cu alte instalaţii subterane conform legislaţiei în vigoare.
 (22) Traversările instalaţiilor subterane prin conducte pentru lichide se execută la adâncimea minimă de 1,50 m sub cota axului drumului şi la minimum 0,80 m sub cota fundului şanţului. (23) Traversările instalaţiilor subterane prin cabluri sau conducte de gaze se execută la adâncimea minimă de 1,20 m sub cota axului drumului şi la 0,50 m sub cota fundului şanţului. (24) Este interzisă montarea conductelor de distribuţie: - sub linii de tramvai sau de cale ferată, în lungul acestora; - în canale de orice fel, care comunică direct cu clădiri; - sub orice fel de construcţii sau pe terenuri destinate construcţiilor.
 (25) La subtraversarea liniilor de cale ferată, a canalelor sau a altor construcţii subterane care nu pot fi evitate, conductele de gaze se vor monta în tuburi de protecţie. La intersecţia cu reţele edilitare sau cu alte construcţii subterane, conductele de gaze se montează, de preferinţă, deasupra acestora.
 (26) La stabilirea traseului conductelor de distribuţie trebuie respectate distanţele minime până la construcţii, instalaţii sau obstacole învecinate, existente sau proiectate, stabilite prin legislaţia în vigoare.
 (27) Deţinătorii construcţiilor sau instalaţiilor acceptate în zona drumului sunt obligaţi să execute, pe cheltuiala lor, demolarea, mutarea sau modificarea acestora, dacă aceste operaţiuni sunt impuse de modernizarea, modificarea, întreţinerea sau exploatarea drumurilor comunale. (28) Administratorul drumului este obligat să notifice deţinătorii de utilităţi sau instalaţii autorizate în zona drumului cu privire la lucrările ce se vor executa la drum, precum şi termenul în care aceştia sunt obligaţi să le desfiinţeze sau să le mute, după cum urmează: a) cu cel puţin 3 luni înainte de începerea lucrărilor a căror execuţie impune desfiinţarea, mutarea sau modificarea, pentru construcţii autorizate cu caracter definitiv; b) cu cel puţin o lună înainte de începerea lucrărilor la drum, în cazul construcţiilor acceptate cu caracter provizoriu. (29) Traseul rețelelor și instalațiilor tehnico-edilitare pentru care se solicită acordul va fi stabilit în teren de către beneficiarul lucrării, împreună cu responsabilul de urbanism din cadrul Primăriei comunei Livezile. Cu această ocazie, beneficiarul are obligaţia de a convoca toţi deţinătorii de utilităţi pentru stabilirea eventualelor modificări ale traseului din proiect, urmând a se încheia de comun acord un proces verbal de stabilire a traseului.
(30) În cazul în care este afectat acostamentul drumului comunal, refacerea acestuia se face prin îndepărtarea pământului rezultat, completarea cu balast şi compactarea acestuia în straturi succesive de câte 15 cm, până la obţinerea unui grad de compactare de 98%. Măsurarea gradului de compactare va fi efectuată de un laborator de specialitate autorizat. În intravilan acostamentele se vor asfalta în grosime egală cu grosimea carosabilului. 
(31) Deţinătorii de instalaţii amplasate în zona drumului comunal sunt obligaţi să execute revizia periodică şi repararea acestora, pentru a asigura estetica, protejarea drumului şi siguranţa circulaţiei. Aceştia sunt obligaţi să prezinte documentele solicitate în cadrul controalelor efectuate conform prevederilor art. 60 din Ordonanța Guvernului nr. 43/1997 privind regimul drumurilor, republicată, cu modificările și completările ulterioare. 
(32) Pe perioada execuției lucrărilor se va menține în permanență curățenia platformei drumului, pentru siguranța și confortul participanților la trafic. 
(33) Drumul, așa cum este definit în art. 2, alin. 3 din Ordonanța Guvernului nr. 43/1997, afectat de lucrare, se va reface la starea iniţială respectând structura existentă a porţiunilor afectate. În caz contrar se vor aplica sancţiuni conform Ordonanței Guvernului nr. 43/1997, privind regimul drumurilor, republicată, cu modificările și completările ulterioare.
 5. Amplasarea în zona drumurilor comunale a mijloacelor de publicitate: 
(1) Prin publicitate în zona drumului se înţelege orice mijloc de afişaj care se adresează utilizatorilor drumului, indiferent de locul de instalare şi indiferent de caracterul acestuia: comercial, politic, electoral, religios sau de altă natură, care se amplasează în zona drumului comunal.
 (2) În zona drumului este interzisă instalarea mijloacelor de publicitate, care, prin formă, culori sau conţinut, pot fi confundate cu indicatoarele de semnalizare rutieră. 
(3) Se interzice instalarea mijloacelor de publicitate pe lucrările de artă care traversează drumul comunal, pe portale cu semnalizare rutieră, în interiorul curbelor, precum şi la o distanţă:
 a) în localitate, mai mică de 150 m, calculată de la intrarea/ieşirea în/din intersecţie; 
b) în afara localităţii, mai mică de 250 m, calculată de la intrarea/ieşirea în/din intersecţie. În situaţii excepţionale, pentru afişarea unor mesaje de interes public general, administratorul drumului poate încheia protocoale cu autorităţi ale statului, în vederea instalării unor mijloace de publicitate pe lucrările de artă care traversează drumul, pentru o perioadă stabilită de administratorul drumului comunal. 
(4) Se interzice instalarea mijloacelor de publicitate tip banner în soluţii independente autoportante în traversarea drumului comunal. 
(5) Se interzice obturarea vizibilităţii indicatoarelor rutiere prin amplasarea construcţiilor, instalaţiilor şi a celorlalte mijloace de publicitate, plantaţiilor rutiere şi a oricăror altor obstacole.
 (6) Se interzice amplasarea mijloacelor de publicitate pe zona de acţionare a indicatoarelor de presemnalizare a trecerilor pentru pietoni şi a locurilor frecventate de copii.
 (7) Se interzice amplasarea mijloacelor de publicitate în curbe şi în intersecţiile la nivel ale căilor de comunicaţie, în interiorul sensurilor giratorii, în ampriza şi în zonele de siguranţă, precum şi pe suprafeţele de teren destinate asigurării vizibilităţii în curbe şi în intersecţii.
 (8) În afara localităţilor, panourile publicitare se amplasează la distanţe de minimum 7,0 m faţă de marginea îmbrăcămintei rutiere aferentă drumului (partea carosabilă + banda de încadrare + acostamentul consolidat) şi la distanţe de minimum 100 m unul faţă de celălalt, excepţie făcând panourile de dimensiuni mici [maximum 0,8 x 1,2 m] amplasate pe stâlpii electrici şi mijloacele de semnalizare aferente staţiilor de distribuţie a carburanţilor. Panourile de dimensiuni mici [maximum 0,8 x 1,2 m] amplasate pe stâlpii electrici se montează în afara gabaritului platformei drumului. Mijloacele de publicitate tip totem, care afişează preţurile, aferente staţiilor de distribuţie a carburanţilor, se vor amplasa, obligatoriu, în afara zonei de siguranţă a drumului comunal. 
(9) În localităţi, panourile publicitare se amplasează astfel:
 - la distanţa de minimum 4,0 m faţă de marginea îmbrăcămintei rutiere (parte carosabilă + bandă de încadrare + acostamentul consolidat) - în cazul în care nu există trotuar; 
- la distanţa de minimum 1,0 m faţă de limita dinspre drum a spaţiului verde existent între drum şi trotuar, fără a împiedica circulaţia pietonilor. Înălţimea de amplasare a panourilor, în aceste cazuri, va fi de minimum 2,5 m faţă de cota trotuarului;
 - la o distanţă de minimum 25 m unul faţă de celălalt. Excepţie fac panourile publicitare de dimensiuni mici [maximum 0,8 x 1,2 m] amplasate pe stâlpii electrici şi mijloacele de semnalizare aferente staţiilor de distribuţie a carburanţilor. Panourile publicitare de dimensiuni mici [maximum 0,8 x 1,2 m] amplasate pe stâlpii electrici se montează în afara gabaritului platformei drumului. 
(10) Dimensiunile maxime ale panourilor publicitare care pot fi instalate în cadrul zonei de protecţie sunt: 
- maximum 8,0 x 4,0 m - în afara localităţilor;
 - maximum 4,0 x 3,0 m - în localităţi;
- maximum 0,8 x 1,2 m - amplasate pe stâlpii electrici.
 Panourile publicitare care depăşesc dimensiunile de mai sus pot fi instalate numai în afara zonei de protecţie a drumului comunal. 
(11) Se interzice utilizarea materialelor retroreflectorizante la execuţia panourilor publicitare. Înscrisurile de pe panoul publicitar se vor realiza cu litere având înălţimea de minimum 200 mm în cazul panourilor publicitare uzuale şi de minimum 120 mm în cazul panourilor publicitare de dimensiuni mici [maximum 0,8 x 1,2 m] amplasate pe stâlpii electrici. Proprietarul/administratorul panourilor publicitare poartă întreaga responsabilitate privind rezistenţa şi siguranţa în exploatare a acestora. Beneficiarul răspunde de rezistenţa şi de stabilitatea acestor panouri. 
(12) Se interzice amplasarea în zona de siguranţă a drumurilor comunale a mijloacelor de publicitate de tip "ecran publicitar" - ecran cu LED-uri, LCD sau altele asemănătoare, pe care se rulează grafică, spoturi şi altele asemenea, cu conţinut dinamic şi de dimensiuni variabile. (13) Pentru identificare, la partea inferioară dinspre drum a panoului publicitar se vor înscrie, cu litere având înălţimea de minimum 25 mm, numele titularului şi numărul autorizaţiei emise de administratorul drumului comunal.
 (14) Mijloacele de publicitate existente în zona drumului, amplasate cu sau fără acordul prealabil şi autorizaţia de amplasare şi/sau de acces la zona drumului, la care nu se respectă condiţiile de amplasare precizate în legislația privind regimul drumurilor se desfiinţează de către deţinători, în termenul stabilit conform notificării administratorului drumului comunal. În caz contrar, desfiinţarea mijlocului de publicitate se poate face de administratorul drumului, pe cheltuiala sa, iar proprietarul/administratorul mijlocului de publicitate este obligat să plătească administratorului drumului toate cheltuielile generate de desfiinţarea mijlocului de publicitate. 
(15) Pe perioada execuției lucrărilor se va menține în permanență curățenia platformei drumului, pentru siguranța și confortul participanților la trafic. 
(16) Componentele constructive ale drumului comunal, așa cum este definit prezentul regulament și legislația privind regimul drumurilor afectate de lucrare, se vor reface la starea iniţială respectând structura existentă a porţiunilor afectate. În caz contrar se vor aplica sancţiuni conform legislației privind regimul drumurilor. 
6. Amplasarea în zona drumurilor comunale a stâlpilor pentru instalaţii în localităţile rurale 
(1) Amplasarea instalaţiilor în zona drumurilor trebuie să respecte prevederile stabilite de regimul juridic al drumurilor.
 (2) Traversările aeriene ale cablurilor trebuie să asigure o înălţime de liberă trecere de minimum 6,00 m deasupra punctului celui mai înalt al platformei drumului. În cazul cablurilor electrice, înălţimea se majorează cu spaţiul de siguranţă împotriva electrocutării. 
(3) Instalarea stâlpilor de susţinere a cablurilor de energie electrică se face la o distanţă suficientă de drumul comunal, astfel încât, în situaţia lărgirii drumului cu câte o bandă pentru fiecare sens de circulaţie, stâlpii să rămână în afara zonei de siguranţă, fără a fi necesară mutarea lor.
(4) Se interzice traversarea cu linii electrice aeriene în zona portalurilor sau a consolelor pentru instalaţiile de semnalizare rutieră.
 (5) Dispunerea stâlpilor pentru susţinerea surselor de iluminat se va face cu respectarea normelor tehnice în vigoare.
 (6) Amplasarea pe străzi a stâlpilor pentru instalaţii se va face la minimum 1 m faţă de partea carosabilă, în cazul în care aceasta este încadrată de borduri denivelate, sau minimum 3 m, în celelalte cazuri, iar în cazul localităţilor rurale stâlpii vor fi amplasaţi dincolo de şanţ.
 (7) Amplasarea şi instalarea indicatoarelor luminoase se vor face pe baza planurilor de organizare a circulaţiei, elaborate în cadrul studiilor de specialitate, cu respectarea legislaţiei în vigoare şi cu acordul organelor de poliţie care răspund de siguranţa circulaţiei. 
(8) Sistemul de susţinere va fi constituit din stâlpi din beton armat sau metalici, special executaţi în acest scop sau de folosinţă comună. În cazul drumurilor comunale cu mai multe benzi de circulaţie, atunci când este necesară o semnalizare specifică fiecărei benzi, susţinerea indicatoarelor respective se face printr-un sistem portal sau cu console.
 (9) Indicatorul luminos va fi repetitor sau pus în consolă la o înălţime corespunzătoare perceperii lui în punctele unde traseul, din cauza configuraţiei lui sau compoziţiei traficului, prezintă dificultăţi de vizibilitate a semnalizării rutiere. 
(10) Amplasarea semafoarelor la intersecţii se face ţinându-se seama de intensitatea, structura traficului şi de mărimea fluxurilor de circulaţie a vehiculelor după cum urmează:
 a. Semafoarele de bază se amplasează în intersecţii, de regulă, pe partea dreaptă a direcţiei de mers; 
b. Stâlpul de susţinere poate fi special destinat pentru semafoare sau poate fi de folosinţă comună cu alte utilităţi, cum ar fi susţinerea de indicatoare de circulaţie. 
c. Înălţimea stâlpului de susţinere se alege în funcţie de numărul posibil al elementelor de semafor şi de indicatoarele care se pot instala pe el, astfel încât distanţa de la sol la extremitatea de jos a semaforului să fie de minimum 2,20 m. 
d. Semafoarele repetitoare se amplasează în cazul intersecţiilor în care acced artere cu mai multe benzi de circulaţie pe sens, unde semnalele semaforului de bază pot fi mascate de vehiculele cu gabarit mare care circulă pe prima bandă, pentru conducătorii auto de pe celelalte benzi. 
e. În cazul semafoarelor repetitoare, montate pe partea stângă a direcţiei de mers, în insule de dirijare sau în spaţiul verde median, înălţimea de la sol la extremitatea de jos a semaforului poate fi de minimum 0,80 m. 
(11) Deţinătorii construcţiilor sau ai instalaţiilor acceptate sunt obligaţi să execute, pe cheltuiala lor, demolarea, mutarea sau modificarea acestora, dacă aceste operaţiuni sunt impuse de modernizarea, modificarea, întreţinerea sau exploatarea drumurilor comunale.
 (12) Administratorul drumului este obligat să notifice deţinătorii de utilităţi sau instalaţii autorizate în zona drumului cu privire la lucrările ce se vor executa la drum, precum şi la termenul în care aceştia sunt obligaţi să le desfiinţeze sau să le mute, după cum urmează:
 a. cu cel puţin 3 luni înainte de începerea lucrărilor a căror execuţie impune mutarea ori modificarea, pentru construcţii autorizate cu caracter definitiv; 
b. cu cel puţin 1 lună înainte de începerea lucrărilor la drum, în cazul construcţiilor cu caracter provizoriu.
 (13) În cazul în care este afectat acostamentul drumului comunal, refacerea acestuia se face prin îndepărtarea pământului rezultat, completarea cu balast şi compactarea acestuia în straturi succesive de câte 15 cm, până la obţinerea unui grad de compactare de 98%. Măsurarea gradului de compactare va fi efectuată de un laborator de specialitate autorizat. În intravilan acostamentele se vor asfalta în grosime egală cu grosimea carosabilului.
 (14) Pe perioada execuției lucrărilor se va menține în permanență curățenia platformei drumului, pentru siguranța și confortul participanților la trafic. Componentele constructive ale drumul comunal, așa cum este definit prezentul regulament și legislația privind regimul drumurilor afectate de lucrare, se vor reface la starea iniţială respectând structura existentă a porţiunilor afectate. În caz contrar se vor aplica sancţiuni conform legislației privind regimul drumurilor. 
7. Amplasarea pomilor în zona drumurilor comunale din localităţile rurale 
(1) Amplasarea pomilor în localităţile urbane şi rurale se va face cu acordul administratorului drumului comunal. 
(2) Plantaţiile în rânduri cu arbori se execută pe ambele părţi ale drumului comunal, de regulă în zona de siguranţă, amplasate simetric şi paralel cu axa drumului. Alegerea speciilor şi asocierea lor în plantaţii trebuie să corespundă condiţiilor de climă şi de sol.
 (3) Distanţele minime de plantare de-a lungul drumului între arborii aceluiaşi rând depind de clasa tehnică a drumului şi de forma de bază a coroanelor arborilor: 
- categoria drumului comunal I - IV - distanţa minimă de plantare pentru specii cu coroană piramidală este de 15 m, iar pentru cele cu coroană sferică, ovală sau tabulară - de 20 m; 
- categoria drumului comunal V - distanţa minimă de plantare pentru specii cu coroană piramidală este de 10 m, iar pentru cele cu coroană sferică, ovală sau tabulară - de 15 m. 
(4) Se interzice plantarea pomilor în interiorul curbelor, indiferent de raza acestora.
 (5) Lăţimile fâşiilor verzi situate în profilul transversal al drumului comunal, în funcţie de felul plantaţiei, vor fi: 
- pentru plantaţii de pomi într-un şir minimum 1,00 m;
 - pentru plantaţii de arbuşti minimum 0,75 - 1,00 m; 
- pentru gazon şi flori minimum 0,75 - 1,00 m.
 (6) Plantarea arborilor se poate face şi în ochiuri pătrate, amplasate pe trotuar, cu dimensiunile 1,00 m x 1,00 m, sau circular, cu diametrul de 1,00 m, care se recomandă să fie acoperite cu grătare metalice sau din beton prefabricat.
 (7) Se interzice plantarea de arbori şi arbuşti pe spaţiile necirculabile în care sunt amplasate reţele şi instalaţii edilitare subterane. 
(8) Distanţele minime de la marginea părţii carosabile până la trunchiurile de arbori şi arbuşti trebuie să fie de minimum 1,00 m, în cazul în care aceasta este încadrată de borduri denivelate, sau minimum 3 m, în celelalte cazuri. 
(9) Plantaţiile de pe zonele verzi nu vor deranja iluminatul drumului comunal, vizibilitatea în curbă şi la traversările pentru pietoni. 
(10) Plantaţiile cu garduri vii se execută la lucrări ornamentale, precum şi la perdele de protecţie. Gardurile vii nu trebuie să pericliteze siguranţa circulaţiei rutiere. 
(11) Curăţarea plantaţiilor în zona reţelelor electrice se face prin tăierea coroanelor arborilor, păstrându-se forma de bază respectivă.
 (12) Pe perioada execuției lucrărilor se va menține în permanență curățenia platformei drumului, pentru siguranța și confortul participanților la trafic.
 (13) Componentele constructive ale drumul comunal, așa cum este definit prezentul regulament și legislația privind regimul drumurilor afectate de lucrare, se vor reface la starea iniţială respectând structura existentă a porţiunilor afectate. În caz contrar se vor aplica sancţiuni conform legislației privind regimul drumurilor.
 8. Amplasarea în paralel și intersecțiile drumurilor comunale cu căi ferate
 (1) Amplasarea în paralel cu drumul a altor căi de comunicaţii terestre se realizează în afara amprizei şi a zonei de siguranţă a drumului, în condiţiile menţionate la pct.7.1. 
(2) La stabilirea poziţiei intersecţiilor între drumuri şi căi ferate se urmăreşte ca ambele căi de comunicaţie să fie în aliniament în zona intersecţiei. 
(3) Unghiul dintre axa drumului comunal şi axa liniei de cale ferată trebuie să fie de minimum 60° şi numai în cazuri cu totul excepţionale se pot admite intersecţii la un unghi de minimum 45°, asigurându-se vizibilitatea pe ambele căi de comunicaţie în zona intersecţiei. 
(4) Profilul în lung al liniei de cale ferată în zona intersecţiei nu trebuie să prezinte declivităţi care să depăşească cu mai mult de 5% înclinarea profilului transversal al drumului.
 (5) În cazuri excepţionale se poate admite amplasarea intersecţiei într-o zonă în care una dintre cele două căi de comunicaţie este în curbă, numai dacă declivitatea uneia dintre căi şi înclinarea în profil transversal al celeilalte sunt de acelaşi sens, iar diferenţa dintre ele nu depăşeşte 5%.
 (6) În cazul suprapunerii zonei de siguranţă rutieră cu cea feroviară, cursuri de apă, limita de vecinătate dintre domeniul public rutier şi celelalte căi de comunicaţie va fi la jumătatea distanţei dintre ultimul element constructiv al căii rutiere şi ultimul element constructiv al celeilalte căi de comunicaţie. 
(7) Pe perioada execuției lucrărilor se va menține în permanență curățenia platformei drumului, pentru siguranța și confortul participanților la trafic. 
(8) Componentele constructive ale drumul comunal, așa cum este definit prezentul regulament și legislația privind regimul drumurilor afectate de lucrare, se vor reface la starea iniţială respectând structura existentă a porţiunilor afectate. În caz contrar se vor aplica sancţiuni conform legislației privind regimul drumurilor. La amplasarea oricăror construcții, instalații, amenajări, etc. se vor avea în vedere orice alte norme legale incidente în domeniu, în vigoare la data solicitării acordului prealabil, respectiv a autorizației de amplasare și/sau acces la drum, inclusiv cele referitoare la distanțele de amplasare. 
CAPITOLUL VI
Condiții privind întocmirea contractului de utilizare a zonei drumului comunal
Art.8. (1) Pentru amplasarea şi accesul în zona drumului, beneficiarul are obligaţia încheierii cu administratorul drumului communal,  a contractului pentru utilizare şi acces în zona drumului comunal şi plata tarifelor corespunzătoare, în conformitate cu prevederile legislației privind regimul drumurilor, la data emiterii autorizației de amplasare și/sau acces în zona drumului comunal.
 (2) Modelul-cadru al contractului de utilizare și acces în zona drumurilor comunale, este prezentat în Anexa 4 care face parte integrantă din prezentul Regulament.
 (3) În funcție de condițiile tehnice specifice contractul-cadru poate suferi modificări asupra conținutului acestuia. 
(4) Contractul pentru utilizare şi acces în zona drumului comunal se încheie după emiterea autorizaţiei de amplasare şi/sau de acces, cel târziu la momentul eliberării acesteia beneficiarului. Autorizaţia se consideră eliberată în momentul înmânării/comunicării acesteia beneficiarului și semnării contractului.
 (5) Schimbarea beneficiarului proiectului tehnic şi/sau a proprietarului obiectivului nu presupune obligaţia obţinerii unui nou acord prealabil şi/sau a unei noi autorizaţii de amplasare şi/sau de acces. 
Noul beneficiar/proprietar al obiectivului are obligaţia informării administratorului drumului comunal şi prezentării documentelor/înscrisurilor legale pentru preluarea obiectivului şi a obligaţiilor ce îi revin conform condiţiilor impuse în acordul prealabil şi autorizaţia de amplasare şi/sau de acces la drumul comunal, precum și încheierea actului adițional la contractul pentru utilizare și/sau acces în zona drumului ca urmare a schimbării proprietarului obiectivului.
 (6) Când elementele constructive ale drumului comunal şi siguranţa circulaţiei sunt afectate de distrugerea ori degradarea accidentală a construcţiilor şi instalaţiilor existente în zona acestuia, proprietarul/administratorul construcţiilor sau instalaţiilor respective va începe lucrările de intervenţie fără întârziere, cu asigurarea semnalizării rutiere temporare, conform reglementărilor în vigoare. 
Înainte de începerea lucrărilor de intervenţie, beneficiarul va informa în scris administratorul de drum şi poliţia rutieră. Beneficiarul are obligaţia aducerii zonei drumului la starea iniţială, pe cheltuiala sa, cu respectarea condiţiilor de calitate impuse de către administratorul de drum, prin reglementările în vigoare. 
Art. 9. (1) Pentru utilizarea amprizei și a zonei de siguranță a drumurilor comunale prin amplasarea supraterană sau subterană a unor construcții, instalații și/sau panouri publicitare, prin executarea de căi de acces la drumul comunal, cu amenajările aferente, parcări, refugii auto, platforme carosabile și de control se aplică tarife pentru utilizare și acces în zona drumului, aprobate prin Hotărâre a Consiliului comunei LIvezile.
 (2) Tarifele se calculează în funcție de suprafața de teren pentru care se acordă dreptul de utilizare, stabilită în teren și consemnată în Procesul verbal de constatare în teren, care se constituie ca anexă la contract și tariful unitar aprobat prin Hotărâre a Consiliului comunei Livezile, în vigoare la această dată, privind aprobarea unor tarife și taxe locale datorate în anul în curs bugetului propriu al comunei Livezile, conform tabelului de mai jos și formulei: 
Tarif/UM/lună x UM = Tarif/lună 
	Zona drumului comunal utilizată pentru
	Suprafața utilizată (ampriza/zona de siguranță) (mp/ml)
	Tarif unitar Conform Hotărârii Consiliului local al comunei Livezile nr._____

mp/ml/lună (lei)
	Perioada (luni)
	Valoare totală/an (lei) 



	
	
	
	
	


 (3) Plata tarifului se va face în termen de 30 de zile de la data comunicării de către administrator a facturii.
 (4) Pentru anul în curs tarifele se calculează și se percep de la data de 1 (întâi) a lunii următoare încheierii contractului și până la data de 31 decembrie a anului calendaristic respectiv.
 (5) Pentru anii următori tariful se actualizează prin Hotărâre a Consiliului local al comunei Livezile, iar valoarea contractului se va reactualiza anual pe baza tarifelor nou aprobate și comunicate utilizatorului.
 (6) Pentru anul în curs factura se va emite după încheierea contractului, iar pentru anii următori în perioada ianuarie-februarie a anului respectiv.
 (7) Obligația și responsabilitatea privind construcția, întreținerea și repararea căilor de acces în/din drumul comunal, a parcărilor, a refugiilor și a platformelor carosabile revin beneficiarului înscris în acordul prealabil și autorizația de amplasare și/sau acces în zona drumului comunal, parte a contractului de utilizare și/sau acces în zona drumului comunal.
 (8) Încheierea contractului de amplasare și/sau acces în zona drumului comunal este obligatorie pentru toți utilizatorii zonei drumurilor comunale, indiferent de modalitatea de utilizare și/sau acces în zona drumurilor comunale, pentru asigurarea respectării condițiilor impuse prin autorizația de amplasare și/sau acces în zona drumurilor comunale pe toată durata existenței construcţiilor, instalaţiilor şi panourilor publicitare în zona drumurilor comunale. Art.10. Consiliul local al comunei Livezile stabilește, prin hotărâre, tarifele pentru utilizarea și accesul în zona drumului comunal, precum și excepțiile de la plata acestora. Particularizarea acestora se realizează în conținutul contractului de utilizare a drumului comunal încheiat cu fiecare utilizator. 
Art.11. (1) Pentru instalarea de cabluri, dispozitive sau alte instalații asemănătoare pe stâlpii din zona drumului comunal, având alte destinații decât distribuirea de energie electrică, este obligatorie obținerea acordului și a autorizației de amplasare și/sau acces în zona drumului, precum și încheierea contractului de utilizare a drumului comunal. 
(2) Pentru obținerea acordului și a autorizației de amplasare și/sau acces, beneficiarul trebuie să prezinte, în cuprinsul documentației tehnice aferente și acordul proprietarului stâlpului. 
(3) Responsabilitatea privind respectarea obligațiilor precizate la alin. (1) si (2) revine beneficiarului și proprietarului stâlpului. 
Art.12. (1) Deținătorii cu orice titlu ai panourilor publicitare, construcțiilor, căilor de acces, utilităților de orice fel sau instalațiilor acceptate prin acordul prealabil și autorizația de amplasare și/sau acces în zona drumului comunal, emise în condițiile prezentului regulament, sunt obligați ca în termen de 60 de zile de la primirea înștiințării să execute, pe cheltuiala lor și fără nici o despăgubire din partea administratorului drumului comunal, demolarea, mutarea sau modificarea acestora, în condițiile în care acest lucru este impus de construirea, modernizarea, modificarea, întreținerea sau exploatarea drumului comunal, precum și de asigurarea condițiilor pentru siguranța circulației.
 (2) Responsabilitatea respectării obligațiilor precizate la alin.(1) revine beneficiarilor înscriși în acordul prealabil și autorizația de amplasare și/sau acces în zona drumului, titulari ai contractului de utilizare a drumului comunal. 
(3) În cazul nerespectării prevederilor alin.(1), administratorul drumului comunal poate realiza lucrările necesare pe cheltuiala sa și demara procedurile de recuperare a cheltuielilor în conformitate cu reglementările în vigoare. 
Art.13. (1) Plata contravalorii lucrărilor pentru protejarea, devierea, mutarea sau dezafectarea instalațiilor, utilităților, rețelelor electrice și/sau amenajărilor hidrotehnice, petroliere sau de îmbunătățiri funciare, aflate în zonele afectate de trasee de drumuri comunale, se va realiza la valoarea de inventar reactualizată a bunurilor respective. 
(2) Orice alte sume care depășesc contravaloarea lucrărilor, stabilite conform prevederilor de la alin. (1), conținute în devizele de lucrări întocmite, vor fi suportate de către deținătorii respectivelor instalații, utilități, rețele sau amenajări, după caz.
 (3) Pentru realizarea prevederilor de la alin.(1), deținătorii au obligația efectuării lucrărilor într-un termen stabilit de administratorul drumului, dar care nu poate fi mai mic de 30 de zile. (4) În cazul nerespectării termenului minim de 30 de zile, administratorul drumului comunal poate realiza lucrările necesare pe cheltuiala și demara procedurile de recuperare a cheltuielilor în conformitate cu reglementările în vigoare. 
(5) Este obligatorie notificarea deținătorilor de construcții, panouri publicitare, căi de acces, utilități sau instalații autorizate în zona drumului cu privire la lucrările ce se vor executa la drum, precum și termenul în care aceștia sunt obligați să le desființeze, să le mute, sau să le modifice, după cum urmează:
 - cu cel puțin 3 luni înainte de începerea lucrărilor a căror execuție impune desființarea, mutarea sau modificarea, pentru construcții autorizate cu caracter definitiv.
 - cu cel puțin o lună înainte de începerea lucrărilor la drum, în cazul construcțiilor cu caracter provizoriu. 
Art.15. (1) Constituie contravenție la prezentul regulament încălcarea obligației de către proprietarii construcțiilor, instalaţiilor sau de altă natură, precum și pentru panourile publicitare existente în zona drumurilor comunale amplasate fără acordul prealabil şi autorizaţia de amplasare şi/sau de acces la zona drumului comunal, la data intrării în vigoare a prezentului regulament, de a solicita și obține acordul/autorizația pentru amenajarea accesului/refugiului auto/parcării la drumul comunal și de a încheia Contractul pentru utilizare şi acces în zona drumului comunal într-un termen de maximum 6 luni de la data intrării în vigoare a prezentului regulament și se sancționează cu amendă în cuantum de 10.000 lei. 
(2) Prevederile alin.(1) se completează cu prevederile OG nr.2/2001, cu modificările și completările ulterioare. 
Art.16. Constatarea contravenţiilor pentru nerespectarea prevederilor prezentului regulament și regimului drumurilor se fac de către responsabilul urbanism din cadrul Aparatului de spcialitate al Primarului comunei Livezile, iar aplicarea sancțiunilor se face de către Primarul comunei Livezile. 
Art.17. Prezentul Regulament poate fi modificat și completat prin hotărâre a Consiliului local al comunei Livezile.
 Art.18. Prevederile prezentului Regulament se completează de drept cu dispozițiile legislației în vigoare. 
Anexa 1
 la Regulamentul privind realizarea sau amplasarea în zona drumurilor publice de interes local, de pe raza comunei Livezile, județul Bistrița – Năsăud,  a panourilor publicitare, a oricăror construcţii  sau activităţi comerciale, căi de acces, amenajări sau instalaţii în orice scop
 Către:
 COMUNA LIVEZILE
 Livezile, nr. 161, jud. BN

Fax: 0263270034
	PERSOANĂ JURIDICĂ sau 

PERSOANA DIZICĂ AUTORIZATĂ
	Subscrisa……………………………………………………………………….

cu sediul în localitatea………………………………………………………….

strada/bulevardul/șoseaua…………………………………….nr……………..

bl…….,sc……,et……,ap……….,județ/sector…………………………………

telefon………………………………………, fax……………………………...

nr. fiscal………………………., nr. înreg. Registrul Comerțului……………..

Cod IBAN cont…………………………………………………………………

deschis la Banca……………………………sucursala/filiala………………….

Reprezentată legal prin dl/dna………………………………………………….

având funcția de………………………………………………………………..

	PERSOANĂ FIZICĂ
	Subsemnatul/a……………………………………………………………………….

cu domiciliul în localitatea………………………………………………………….

strada/bulevardul/șoseaua…………………………………….nr……………..

bl…….,sc……,et……,ap……….,județ/sector…………………………………

telefon………………………………………, fax……………………………...

identificat cu BI/CI seria……………nr.…………., eliberat de……………….

la data de……………………………, având CNP…………………………….


Vă solicit *

 □ eliberarea acordului de principiu [se eliberează în faza de proiectare, pentru obţinere finanţare etc. - nu dă drept de execuţie a lucrărilor]

 □ eliberarea autorizaţiei pentru amplasarea și/sau execuţia de lucrări în zona drumurilor comunale [se eliberează la faza de obţinere a Autorizaţiei de Construire - dă drept de realizare a lucrărilor], în vederea realizării lucrării ________________________________________________________________________________________________________________________________________________________________________________________________________________________________________________________________________, în zona drumului de interes local _____________________ km ___________________stânga/dreapta. 

□ prelungirea autorizaţiei pentru amplasarea și/sau execuţia de lucrări în zona drumurilor comunale nr......................din data de ......... /................. /...................... . 

** De respectarea condiţiilor ce vor fi impuse în autorizaţia pentru amplasare si/sau execuţie de lucrări în zona drumurilor comunale va răspunde, din partea beneficiarului, dl.(dna)______________________ , având B.I/C.I.seria ____nr. ____________, eliberat(ă) de _______________la data ______________, cu domiciliul în______________________________________________________ , nr. telefon____________. 

Documentaţia va cuprinde următoarele piese semnate şi ștampilate de proiectant:

 - memoriu tehnic care să cuprindă date privind amplasarea lucrării față de drumul comunal; 

- certificatul de urbanism aferent lucrării;

- plan de încadrare în zonă;

 - plan de situaţie (cu indicarea denumirii drumului comunal şi cotarea distanţei fata de ax);

 - secţiuni pentru situaţia subtraversării cu cotarea adâncimii față de carosabil;

 Depunem anexat documentaţia în _________ ( ____________________ ) exemplare. 

Persoana de contact din partea beneficiarului / proiectantului_____________________________

Tel._________________________________ 

Important ! 

Cererea se va completa integral, se va semna şi se va ştampila de către solicitant. Cererea se va depune într-un singur exemplar, original, ataşat unui exemplar din documentaţie. 

DATA                                                                                 SEMNĂTURA, _____________ 

Anexa 2
 la Regulamentul privind realizarea sau amplasarea în zona drumurilor publice de interes local, de pe raza comunei Livezile, județul Bistrița – Năsăud,  a panourilor publicitare, a oricăror construcţii  sau activităţi comerciale, căi de acces, amenajări sau instalaţii în orice scop
COMUNA LIVEZILE

 Nr.______data__________ 
Acord Prealabil nr._______
pentru amplasare şi acces în zona drumurilor comunale
Beneficiar : _________________
Amplasament: _____________ Comuna Livezile, județul Bistrița- Năsăud

 În conformitate cu prevederile art.46 din Ordonanţa Guvernului nr.43/1997 privind regimul drumurilor republicată, cu modificările și completările ulterioare, în baza certificatului de urbanism nr.____/data______ și a documentației depuse înregistrată sub nr_____din_____202__ se eliberează prezentul acord pentru lucrarea: „___________________________________________________________________”, în zona drumului de interes local ___________________________, cu respectarea următoarelor condiţii: 
A. Condiţii generale: 
1. Beneficiarul lucrărilor este obligat să solicite, prealabil execuţiei, acordul de la organele deţinătoare de instalaţii aeriene, subterane, construcţii de orice fel, precum şi pentru plantaţiile existente în zona de execuţie a lucrărilor care pot fi afectate.
 2. Beneficiarul și executantul lucrării lucrării răspund direct de tăierea sau tunderea plantaţiilor fără aprobări legale precum şi pentru degradarea drumurilor, instalaţiilor, construcţiilor de orice fel, situate în zona drumului pe sectorul în care se execută lucrarea. 
3. Beneficiarul  și executantul lucrării răspund direct de orice accident de muncă sau de circulaţie produs în timpul şi din cauza execuţiei lucrărilor.

          4. În timpul execuţiei lucrărilor se interzice depozitarea pe platforma drumurilor publice a oricăror materiale, utilaje, unelte, pământ etc. 
5. În cazul în care prin construirea, modernizarea, modificarea, întreţinerea, repararea şi exploatarea drumurilor publice sau prin lucrările şi măsurile de siguranţă a circulaţiei se impune demolarea, mutarea sau modificarea lucrărilor autorizate a se executa în zona drumurilor, beneficiarul construcţiei sau instalaţiei autorizate este obligat să execute lucrările în condiţiile prevăzute de lege, pe cheltuiala sa, fără nici o despăgubire şi în termenul fixat de organul care administrează drumul public.
 6. Nerespectarea prevederilor din prezentul acord, conduce la anularea acestuia şi la aplicarea de sancţiuni. 
B. Condiţii speciale: 
1. Sunt instituite următoarele restricţii cu privire la amplasarea utilităţilor în zona drumului: 
(1) Lucrările edilitare subterane se amplasează în afara amprizei, în afara zonei de siguranţă a drumului public sau în galerii vizitabile. Construcţia, repararea şi întreţinerea acestor lucrări în zona drumului public se fac cu aprobarea administratorului drumului şi cu respectarea legislaţiei în vigoare. Acestea nu vor afecta lucrările de infrastructură rutieră și nu va fi pusă sub risc finanțarea lucrărilor executate prin proiectele de infrastructură. 
(2) Lucrările edilitare în extravilan, altele decât cele prevăzute la alin. (1), se amplasează în afara zonei de siguranţă şi numai cu acordul prealabil şi autorizaţia de amplasare şi/sau acces în zona drumurilor comunale . 
2. Potrivit rigorilor contractelor de finanţare prin PNDR, perioada de durabilitate (monitorizare post–execuţie) este de 5 ani de la efectuarea plăţii finale/încheierea perioadei de implementare a proiectului, perioadă în care proiectele intră sub incidenţa monitorizării exigente a finanţatorului, în acord cu procedurile şi reglementările legale europene şi naţionale în vigoare. 
3. În perioada de durabilitate beneficiarul are obligaţia de a nu întreprinde nici o acţiune de natură a afecta condiţiile de construire/exploatare asupra infrastructurii aferente proiectului, până la finalizarea perioadei de durabilitate. Orice modificare faţă de condiţiile iniţiale de finanţare atrage riscuri în sarcina beneficiarului, aceasta putând merge până la retragerea finanţării. 
4. În timpul executării lucrărilor nu se vor depozita materiale pe partea carosabilă a drumului de interes local________________ sau pe acostament şi se va asigura semnalizarea corespunzătoare a punctului de lucru pentru a se evita eventualele accidente rutiere. 
5. Drumul, așa cum este definit în art.2, alin.3 din Ordonanța Guvernului nr.43/1997 privind regimul drumurilor republicată, cu modificările și completările ulterioare, afectat de lucrare, se va reface la starea iniţială respectând structura existentă a porţiunilor afectate. În caz contrar se vor aplica sancţiuni conform Ordonanței Guvernului nr.43/1997, privind regimul drumurilor republicată, cu modificările și completările ulterioare. 
6. În baza acordului prealabil, după verificarea respectării condițiilor impuse în acesta, se obţine autorizaţia de amplasare şi/sau de acces în zona drumurilor publice, necesară pentru obținerea autorizației de construire. 
7. Prezentul acord se eliberează doar în vederea obținerii Autorizaţiei de Construire. Pentru faza de execuție a lucrărilor, beneficiarul are obligația de a solicita administratorului drumului Autorizația de amplasare și/sau acces în zona drumului.
 8. În conformitate cu prevederile art. 46 alin. 4 din O.G. nr.43/1997, republicată, cu modificările și completările ulterioare, în lipsa autorizației de amplasare și/sau acces în zona drumului, beneficiarul nu are dreptul să realizeze lucrări în zona drumului. În caz contrar, din momentul sesizării de către administratorul drumului veți avea la dispoziție 5 zile pentru a desființa construcția și a restabili continuitatea elementelor geometrice în zona drumului. 
9. În cazul unei subtraversări a drumului comunal, aceasta se va face la o adâncime de minimum 1,50 m, măsurată între nivelul drumului în ax și generatoarea superioară a tubului de protecție, respectiv de minimum 0,80 m sub cota fundului șantului drumului. Subtraversarea se va face, numai prin forare orizontală.
 10. În cazul investițiilor pentru care se impune încheierea contractului de utilizare a zonei drumului comunal și achitarea taxei anuale. 
11. În vederea emiterii autorizației de amplasare și/sau acces din drumul comunal veți prezenta detalii referitoare la accesul în incintă (lățimea accesului - intrare+ieșire)/lungimea subtraversării/lungimea supratraversării, în baza cărora se va calcula taxa anuală de acces, conform Hotărârii Consiliului local al comunei Livezile nr.__________ privind stabilirea taxelor și impozitelor locale, precum și a celor speciale datorate în anul _______ bugetului propriu al comunei Livezile, respectiv se va încheia contractul de utilizare a zonei drumului comunal). 
Acordul a fost întocmit în două exemplare, un exemplar pentru beneficiar (copia se va găsi la punctul de lucru), și un exemplar pentru administratorul drumului comunal – Consiliul local al comunei Livezile. 
Din partea beneficiarului răspunde de ducerea la îndeplinire a clauzelor din prezentul acord dl./d-na. __________ 
Achitat taxa de__________lei conform chitanţa/ordin de plată nr._____ din_______; 
Scutit de taxă conform art.476. din Legea nr.227/2015 cu modificărie și completările ulterioare . Prezentul acord are o perioadă de valabilitate de 48 luni. 
PRIMAR

(nume, prenume, semnătură)
        VIZAT,                                                                              ÎNTOCMIT,

SECRETAR GENERAL,                                         RESPONSABIL URBANISM,

     (nume, prenume, semnătură)                                      (nume, prenume, semnătură) 
SE PRELUNGEŞTE VALABILITATEA
ACORDULUI PREALABIL
 eliberat pentru lucrarea _________________________________________ de la data de _____________________ până la data de ________________________. 
După această dată, o nouă prelungire a valabilităţii nu este posibilă, solicitantul urmând să obţină, în condiţiile legii, un alt acord prealabil. 
PRIMAR

(nume, prenume, semnătură)
        VIZAT,                                                                              ÎNTOCMIT,

SECRETAR GENERAL,                                         RESPONSABIL URBANISM,

     (nume, prenume, semnătură)                                      (nume, prenume, semnătură) 
Anexa 3
 la Regulamentul privind realizarea sau amplasarea în zona drumurilor publice de interes local, de pe raza comunei Livezile, județul Bistrița – Năsăud,  a panourilor publicitare, a oricăror construcţii  sau activităţi comerciale, căi de acces, amenajări sau instalaţii în orice scop
COMUNA LIVEZILE                                                                                                         

AUTORIZAŢIE nr.____
pentru amplasare şi acces în zona drumurilor comunale
Beneficiar : _________________
Sediu Social: _______________
Amplasament:____________________
În conformitate cu prevederile art.46 și art.47 din Ordonanţa Guvernului nr.43/1997 privind regimul drumurilor, republicată, cu modificările și completările, pe baza cererii dumneavoastră înregistrată sub nr._________ şi a documentaţiei depuse, se eliberează prezenta autorizație pentru lucrarea: ,, ______________________”, pe traseul drumului comunal __________________, pe raza _______________, în următoarele condiţii: 
A. Condiţii generale :
 1. Închiderea sau instituirea restricţiilor de circulaţie se va face conform Ordinului nr.1112/411/2000 al Ministerului de Interne şi Ministerul Transporturilor pentru aprobarea Normelor metodologice privind condiţiile de închidere a circulaţiei şi de instituire a restricţiilor de circulaţie în vederea executării de lucrări în zona drumului public şi/sau pentru protejarea drumului. Responsabilul urbanism din cadrul Primăriei comunei Livezile va verifica pe teren şi va consemna într-un proces verbal, cu delegatul unităţii beneficiare, că semnalizarea s-a făcut conform instrucţiunilor de mai sus şi că lucrările pot începe.
 2. Beneficiarul lucrărilor este obligat să solicite, prealabil execuţiei, acordul de la organele deţinătoare de instalaţii aeriene, subterane, construcţii de orice fel, precum şi pentru plantaţii existente în zona de execuţie a lucrărilor şi care pot fi afectate.
 3. De tăierea sau tunderea plantaţiilor fără aprobări legale precum şi degradarea drumurilor, instalaţiilor construcţiilor de orice fel, situate pe zona drumului în sectorul în care se execută lucrarea, răspunde direct beneficiarul lucrării. 
4. De orice accident de muncă sau de circulaţie întâmplat în timpul şi din cauza execuţiei lucrărilor, răspunde direct beneficiarul lucrării. 
5. În timpul execuţiei lucrărilor se interzice depozitarea pe platforma drumurilor publice a oricăror materiale, utilaje, unelte, pământ etc. 
6. În cazul în care prin construirea, modernizarea, modificarea, întreţinerea, repararea şi exploatarea drumurilor publice sau prin lucrările şi măsurile de siguranţă a circulaţiei se impune demolarea, mutarea sau modificarea lucrărilor autorizate a se executa în zona drumurilor, beneficiarul construcţiei sau instalaţiei autorizate este obligat să execute lucrările în condiţiile prevăzute de lege, pe cheltuiala sa, fără nici o despăgubire şi în termenul fixat de organul care administrează drumul public.
7. Nerespectarea prevederilor din prezenta autorizaţie, conduce la anularea acesteia şi la aplicarea de sancţiuni. 
B. Condiţii speciale :
 1. Sunt instituite următoarele restricţii cu privire la amplasarea utilităţilor în zona drumurilor: 
a) Lucrările edilitare subterane se amplasează în afara amprizei, în afara zonei de siguranţă a drumului public sau în galerii vizitabile. Construcţia, repararea şi întreţinerea acestor lucrări în zona drumului public se fac cu aprobarea administratorului drumului şi cu respectarea legislaţiei în vigoare. 
b) Lucrările edilitare în extravilan, altele decât cele prevăzute la alin. (1), se amplasează în afara zonei de siguranţă şi numai cu acordul prealabil şi autorizaţia de amplasare şi/sau acces în zona drumurilor comunale . 
2. În timpul executării lucrărilor nu se vor depozita materiale pe partea carosabilă a drumului comunal _________________, pe acostament şi se va asigura semnalizarea corespunzătoare a punctului de lucru pentru a se evita eventualele accidente rutiere. 
3. Împrejmuirea se va realiza în afara zonei de siguranță a drumului comunal_______________, respectiv la distanța de minimum 1,50 m de marginea exterioară a taluzului șanțului. 
4. În cazul unei subtraversări a drumului comunal, aceasta se va face la o adâncime de minimum 1,50 m, măsurată între nivelul drumului în ax și generatoarea superioară a tubului de protecție, respectiv de minimum 0,80 m sub cota fundului șantului drumului, numai prin forare orizontală. 
5. Traversarea subterană sau aeriană a drumului de către cabluri se face sub un unghi cât mai apropiat de 90 grade, dar nu mai mic de 60 grade. 
6. Traversările aeriene ale cablurilor trebuie să asigure o înalțime de liberă trecere de minimum 6,0 m deasupra punctului cel mai înalt al platformei drumului.
 7. Deținătorii cu orice titlu ai panourilor publicitare, ai construcțiilor, ai căilor de acces, ai utilităţilor de orice fel sau ai instalațiilor acceptate prin autorizația de amplasare și/sau de acces în zona drumului public, emise de administratorul drumului, sunt obligați ca în termen de 60 de zile de la primirea înștiințării să execute, pe cheltuiala lor și fără nici o despăgubire din partea administratorului drumului, demolarea, mutarea sau modificarea acestora, în condițiile în care acest lucru este impus de construirea, modernizarea, modificarea, întreținerea sau exploatarea drumului public, precum și de asigurarea condițiilor pentru siguranța circulației. 
8. Lucrările în zona drumului public se execută, în condiţiile stabilite prin autorizaţie, de administratorul drumului . Executantul de lucrări în zona drumului public este obligat să realizeze amenajările rutiere aprobate în proiect, pentru a permite circulaţia în siguranţă a participanţilor la trafic. Când lucrările se efectuează pe trotuar şi împiedică circulaţia pe acesta, executantul lucrărilor este obligat să construiască pasaje pentru pietoni, separate de partea carosabilă şi protejate corespunzător. Executantul lucrărilor este obligat ca, la terminarea acestora, să aducă drumul la starea iniţială sau la cea stabilită prin proiect. 
9.Sectoarele de drum afectate de lucrări trebuie semnalizate vizibil prin indicatoare şi mijloace auxiliare de semnalizare rutieră, precum semafoare, balize, panouri, conuri de dirijare, bariere, garduri, parapete din material plastic, prevăzute cu elemente fluorescent-reflectorizante. 
10. Înainte de începerea lucrărilor se va lua legătura cu Compartimentul urbanism din cadrul Primăriei comunei Livezile, pentru a se întocmi procesul verbal de predare- primire a amplasamentului pentru care urmează să se realizeze lucrarea și pentru a se verifica respectarea clauzelor din prezenta autorizaţie. 
11. La terminarea lucrărilor, se va solicita recepţionarea acestora de către responsabilul urbanism din cadrul Primăriei comunei Livezile, pe baza unui proces verbal, cu consemnarea refacerii complete a sectoarelor afectate (şanţuri, acostamente, etc ). Autorizaţia s-a întocmit în două exemplare, din care unul s-a transmis la beneficiar (copia se va găsi la punctul de lucru), iar un exemplar administratorul drumului - Consiliul local al comunei Livezile

. Din partea beneficiarului răspunde de ducerea la îndeplinire a clauzelor din prezentul acord dl./dna. ________________________tel_________________________________________ . 
Achitat taxa de _______ lei conform chitanţa/O.P. nr. …............../……….…………; 
scutit de taxă conform art.476. din Legea nr.227/2015 cu modificărie și completările ulterioare. 
Prezenta autorizaţie are o perioadă de valabilitate de 24 luni. 
PRIMAR

(nume, prenume, semnătură)
        VIZAT,                                                                              ÎNTOCMIT,

SECRETAR GENERAL,                                         RESPONSABIL URBANISM,

     (nume, prenume, semnătură)                                      (nume, prenume, semnătură) 
SE PRELUNGEŞTE VALABILITATEA
AUTORIZAŢIEI DE AMPLASARE ŞI/SAU ACCES ÎN ZONA DRUMULUI COMUNAL
eliberată la solicitarea ________________pentru lucrarea ________________________, de la data de _____________________ până la data de ________________________.
 După această dată, o nouă prelungire a valabilităţii nu este posibilă, solicitantul urmând să obţină, în condiţiile legii, o altă autorizaţie. 
PRIMAR

(nume, prenume, semnătură)
        VIZAT,                                                                              ÎNTOCMIT,

SECRETAR GENERAL,                                         RESPONSABIL URBANISM,

     (nume, prenume, semnătură)                                      (nume, prenume, semnătură) 
 Anexa 4
 la Regulamentul privind realizarea sau amplasarea în zona drumurilor publice de interes local, de pe raza comunei Livezile, județul Bistrița – Năsăud,  a panourilor publicitare, a oricăror construcţii  sau activităţi comerciale, căi de acces, amenajări sau instalaţii în orice scop
COMUNA LIVEZILE

 Nr.______data__________
CONTRACT
de utilizare a zonei drumului comunal
Art.1.Părțile contractante 
Comuna Livezile, prin Consiliul local al comunei Livezile, reprezentat prin ________________ – primar, cu sediul în sat Livezile, nr. 160, comuna Livezile, județul Bistrița- Năsăud, cod fiscal 4347445, cont_______________, deschis la Trezoreria Bistrița, în calitate de administrator al drumurilor de interes local al comunei Livezile , denumit în continuare „ADMINISTRATOR”
 și 
___________________________________________________________________________,cu sediul/domiciliul în (localitatea) __________________, str.__________________nr. ____, bloc_____, scara ___, etaj ____, apartament _____, județ/sector, telefon/fax________________, înregistrată la Oficiul Registrului Comerțului sub nr. ______________din, cod fiscal nr. ____________ din ___________, reprezentată de_______________________, cu funcția de _______________________, în calitate de utilizator al zonei drumului comunal, denumit în continuare “UTILIZATOR”, 
au convenit încheierea prezentului contract în baza Ordonanţei Guvernului nr.43/1997 privind regimul drumurilor, republicată, cu modificările şi completările ulterioare. 
Art.2. Obiectul contractului 
1. Obiectul prezentului contract îl constituie acordarea de către ADMINISTRATOR, în beneficiul UTILIZATORULUI, a dreptului de a utiliza zona drumului comunal ___________________, aflat în administrarea Consiliului local al comunei Livezile, în suprafaţă/lungime de _____mp/ml, potrivit autorizaţiei nr.____/data______ de amplasare și/sau acces în zona drumului comunal______________________, km____+_____,dreapta/stânga. 
2. În schimbul dreptului de utilizare a zonei drumului comunal, utilizatorul este obligat să achite către administrator tariful prevăzut la art.4 din prezentul contract. 
3. Suprafaţa/lungimea utilizată este de _____m2/ml, din ampriză şi zona de siguranţă, fiind stabilită prin Procesul verbal nr.___/data _______, care se constituie ca anexă la prezentul contract. 
Art.3. Durata contractului
 1. Prezentul contract se încheie pe o perioadă iniţială de 5 ani. 
2. Prezentul contract poate fi prelungit după expirarea duratei, prin act adiţional, la solicitarea expresă, scrisă, a utilizatorului. 
Art.4. Prețul contractului și modalități de plată 
(1)Tariful se calculează funcție de suprafața de teren pentru care se acordă dreptul de utilizare, stabilită în teren împreună cu responsabilul de zonă și consemnată în Procesul verbal de constatare în teren nr.______/data________, care se constituie ca anexă la contract și tariful unitar aprobat prin Hotărâre a Consiliului local al comunei Livezile, în vigoare la acea dată, conform tabelului de mai jos și formulei: 
	Zona drumului comunal utilizată pentru
	Suprafața utilizată (ampriza/zona de siguranță) (mp/ml)
	Tarif unitar Conform Hotărârii Consiliului local al comunei Livezile nr._____

mp/ml/lună (lei)
	Perioada (luni)
	Valoare totală/an (lei) 



	
	
	
	
	


(Tabelul poate suferi modificări/ajustări în cazul lucrărilor tehnico-edilitare şi altele asimilate în care tariful este stabilit pe ml/bucată.)
(2) Plata tarifului se va face în contul Comunei Livezile ____________________________ deschis la Trezoreria Bistrița sau la casieria Primăriei comunei Livezile, în termen de maxim 30 zile de la data comunicării de către ADMINISTRATOR a facturii.
 (3) Pentru anul în curs tarifele se calculează și se percep de la data de 1 (întâi) a lunii următoare încheierii contractului și până la data de 31 decembrie a anului calendaristic respectiv. 
(4) Pentru anii următori tariful se actualizează prin Hotărâre a Consiliului local al comunei Livezile, iar valoarea contractului se va reactualiza anual prin act adițional, pe baza tarifelor nou aprobate.
 (5) Pentru anul în curs factura se va emite după încheierea contractului, iar pentru anii următori în perioada ianuarie-februarie a anului respectiv, la cursul euro de la data emiterii facturii. 
Art.5. Obligaţiile administratorului drumului comunal 
Administratorul drumului comunal se obligă: 
a) să încaseze tarifele de utilizare stabilite prin contract; 
b) să garanteze utilizatorului dreptul de utilizare şi acces asupra suprafeţelor de teren care fac obiectul prezentului contract. 
c) să permită Utilizatorului zonei drumului comunal, executarea lucrărilor autorizate şi folosirea acestora în conformitate cu prevederile prezentului contract, ale Autorizaţiei de amplasare şi acces în zona drumului comunal şi ale Ordonanţei Guvernului nr.43/1997 privind regimul drumurilor, republicată, cu modificările şi completările ulterioare; 
d) să nu emită autorizaţii pentru amplasarea de lucrări unor terţi ce ar putea afecta construcţiile sau instalaţiile Utilizatorului, decât cu acordul prealabil al acestuia, cu excepţia lucrărilor impuse de construirea, modernizarea, modificarea, întreţinerea sau exploatarea drumului respectiv, precum şi de asigurarea condiţiilor pentru siguranţa circulaţiei, etc., caz în care, administratorul este obligat să înştinţeze utilizatorul în conformitate cu prevederile art. 47 alin.21 din O.G. nr.43/1997 privind regimul drumurilor, republicată, cu modificările şi completările ulterioare; 
e) să aducă la cunoștința utilizatorului modificarea tarifului unitar pentru utilizarea zonei drumului comunal care face obiectul contractului. 
Art.6. Obligaţiile utilizatorului zonei drumului comunal

 Utilizatorul zonei drumului comunal se obligă: 
a) să folosească zona drumului comunal conform prevederilor prezentului Contract, ale Autorizaţiei de amplasare şi/sau de acces în zona drumului comunal, ale Autorizaţiei de construire şi ale legislaţiei în vigoare; 
b) să achite tarifele de utilizare a zonei drumului comunal la termenele fixate prin contract; 
c) să execute pe cheltuiala sa şi fără nici o despăgubire din partea Administratorului, demolarea, mutarea sau modificarea lucrărilor acceptate în zona drumului comunal care fac obiectul Contractului, în termenul notificat de către Administrator, dacă acest lucru este impus de construirea, modernizarea, modificarea, întreţinerea sau exploatarea drumurilor comunale, precum şi de asigurarea condiţiilor pentru siguranţa circulaţiei; 
d) să participe cu fonduri pentru repararea drumului comunal în zona sa de activitate, la solicitarea administratorului drumului comunal, atunci când se constată că degradările sistemului rutier se datorează Utilizatorului zonei de drum comunal; 
e) să nu execute alte lucrări decât cele autorizate de către Administratorul drumului comunal;
 f) să nu schimbe destinaţia construcţiilor şi instalaţiilor decât cu acordul Administratorului drumului comunal; 
g) în cazul în care din motive obiective intervin modificări ale suprafeţelor sau lungimilor tarifate în contract, Utilizatorul are obligaţia să solicite printr-o notificare Administratorului drumului comunal întocmirea unui Act adiţional în acest sens; 
h) la încetarea contractului va preda amplasamentul în starea în care a fost primit. Data procesului-verbal de predare a zonei va fi considerată ca dată a încetării contractului. 
Art.7. Alte obligaţii contractuale
 1. Indiferent de partea care solicită rezilierea contractului, cheltuielile aferente desfiinţării lucrărilor acceptate în zona drumului comunal, precum şi refacerii zonei drumului comunal vor reveni Utilizatorului.
 2. În cazul în care nu se achită tariful aferent ocupării zonei drumului comunal,Utilizatorul este obligat să desfiinţeze sau să mute pe cheltuiala sa obiectivul autorizat, în termenul stabilit de administratorul drumului. 
3. În situaţia nerespectării termenului fixat de administratorul drumului, acesta va proceda la dezafectarea/mutarea/demolarea obiectivului pe cheltuiala Utilizatorului. 
Art.8. Modificarea și încetarea Contractului 
1.Părțile contractante au dreptul, pe durata îndeplinirii contractului, de a conveni modificarea clauzelor contractului prin act adițional în cazul apariției unor circumstanțe care lezează interesele comerciale legitime ale acestora și care nu au putut fi prevăzute la data încheierii contractului.
 2. Contractul de utilizare a zonei drumului încetează prin: 
a) acordul de voinţă al părţilor; 
b) expirarea duratei pentru care a fost încheiat; 
c) în caz de încetare a activităţii, lichidare şi dizolvare; 
d) la cererea Utilizatorului, cu condiţia notificării prealabile, cu cel putin 30 (treizeci) de zile înainte de data la care se solicită rezilierea; 
e)în cazul în care interesul naţional sau local o impune, prin denunţarea unilaterală de către Administratorul drumului comunal;
f) în cazul nerespectării obligaţiilor contractuale de către Utilizator, prin reziliere de către Administratorul drumului comunal, cu plata unei despăgubiri în sarcina Utilizatorului; 
g) la dispariţia dintr-o cauză de forţă majoră a drumului comunal, fără plata unei despăgubiri; 
h) în cazul obţinerii autorizaţiei de desfiinţare a construcţiei, titularul contractului va depune solicitare de reziliere, însoţită de un exemplar al autorizaţiei de desfiinţare. Contractul va fi reziliat după verificarea pe teren a desființării efective, începând cu data de 1 (întâi) a lunii următoare solicitării de reziliere; 
i) alte cazuri prevăzute de lege. 
9. Forța majoră
 1. Forța majoră este constatată de o autoritate competentă. 
2. Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează. 
3. Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.
 4. Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor. 
5. Dacă forța majoră acționează sau se estimează că va acționa o perioadă mai mare de 6 luni, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna din părți să poată pretinde celeilalte dauneinterese. 
10. Litigii
 În cazul în care rezolvarea neînțelegerilor nu este posibilă pe cale amiabilă, orice litigiu decurgând din sau în legătură cu acest contract, inclusiv referitor la validitatea, interpretarea, executarea ori desființarea lui, se va soluționa de către instanțele judecătorești competente.
 11. Clauze speciale 
1. Utilizatorul va respecta condiţiile de exploatare a zonei drumului comunal în conformitate cu prevederile Ordonanței Guvernului nr.43/1997, privind regimul drumurilor, republicată cu modificările şi completările ulterioare şi nu va facilita alte activităţi în zona sa de activitate care ar putea cauza accidente de circulaţie.
 2. Înstrăinarea de către utilizator a construcţiilor şi instalaţiilor sale cu păstrarea amplasamentului se va face sub condiţia ca utilizatorul să comunice Administratorului drumului comunal, schimbarea proprietarului în termen de 30 (treizeci) de zile după încheierea actului juridic. 
3. Autorizaţia de amplasare şi/sau acces în zona drumului comunal precum și Procesul verbal de predare-primire a amplasamentului fac parte integrantă din prezentul contract. 
4. Fiecare dintre părţile contractante va putea solicita rezilierea contractului. Rezilierea se va face în baza unui „act de reziliere”, semnat de ambele părţi sau printr–o notificarea dresată celeilalte părţi cu cel puţin 30 (treizeci) de zile înainte. 
5. Părţile, de comun acord convin ca orice modificare a datelor de identificare prevăzute la art.1, modificarea tarifelor şi valorilor anuale ale contractului să producă efecte juridice între acestea, printr-o notificare scrisă, comunicată de partea interesată celeilalte părţi.
 6. Orice modificare de adresă se va comunica în maxim 60 (şaizeci) de zile de la momentul înregistrării modificării la organele competente, producându-şi efectele de la momentul comunicării. Orice comunicări realizate între părţi în intervalul de mai sus, vor fi considerate repuse în termen astfel încât niciuna dintre părţi să nu fie decăzută din niciunul din drepturile câştigate conform contractului. 
7. Modificarea prezentului contract se va face numai prin act adiţional încheiat între părţile contractante. Prezentul Contract a fost încheiat în 2 exemplare originale, câte unul pentru fiecare parte, astăzi ______________. 
ADMINISTRATOR,                                                                   UTILIZATOR,
Comuna LIVEZILE                                                          

  Primar

(nume, prenume, semnătura)

Secretar general 

(nume, prenume, semnătura)

Responsabil urbanism

(nume, prenume, semnătura)

Viză control financiar preventiv

(nume, prenume, ștampilă, semnătura)
                                   ANEXA nr. 1
la Contractul de  utilizare a zonei drumului comunal, 

nr. …….. din …………. 

Lucrările care urmează a se amplasa în zona drumului comunal, 

precum şi identificarea zonei respective


Conform Autorizaţiei de amplasare şi acces în zona drumului comunal, nr. …… din …………., emisă de către Primarul comunei Livezile , lucrările care urmează a se amplasa în zona drumului comunal/drumurilor comunale ........................................................ sunt următoarele:


1). …………………………………………………………………………………………………….


2). …………………………………………………………………………………………………….


3). …………………………………………………………………………………………………….


Se vor enumera categoriile de construcţii şi instalaţii care urmează a se amplasa în ampriza drumului şi/sau în zona de siguranţă, modul de amplasare (subteran/suprateran/aerian/ pe poduri, pasaje şi podeţe), precum şi localizarea acestora (localităţi, poziţii kilometrice, distanţe de amplasare faţă de axul drumului, partea stânga/dreapta a drumului, etc).


ADMINISTRATOR,                                                UTILIZATOR,     

  ANEXA nr. 2

la Contractul de  utilizare a zonei drumului comunal, 

nr. …….. din …………. 

PROCES-VERBAL DE PREDARE-PRIMIRE

 A AMPLASAMENTULUI
încheiat astăzi  ......................... 


între:

Comuna Livezile, prin Consiliul local al comunei Livezile, în calitate de Administrator al drumurilor comunale, reprezentat prin Primar……………………………………………

şi

………..…………………………………………………………  în calitate de Utilizator al zonei drumului comunal, reprezentat/ă prin ……………………………………………..

……………………………………………………………………………………………………………..
  
În vederea demarării execuţiei lucrărilor care fac obiectul Contractului de utilizare a zonei drumului comunal, nr. …….. din …………., astăzi data de mai sus, s-a procedat la predarea-primirea amplasamentului pe care urmează a se amplasa lucrările prezentate în ANEXA nr. 1 la Contractul de utilizare a zonei drumului comunal, nr. ……… din ………….

Observaţii referitoare la amplasament: .......…………………………………….

…………………………………………………………………………………………………………….

Prezentul proces-verbal s-a întocmit în 2 (două) exemplare, câte unul pentru fiecare parte.

         ADMINISTRATOR,                                         UTILIZATOR,


    AM PREDAT,                                               AM PRIMIT

ANEXA nr. 3

la Contractul de  utilizare a zonei drumului comunal, 

nr. …….. din ………….
Stabilirea valorii Contractului de  utilizare a zonei drumului

 comunal, nr. …….. din …………. , pentru perioada ……………….


1). Amplasarea subterană/aeriană ……………………... (se va preciza categoria de lucrări) în ampriză, în afara părţii carosabile/sub partea carosabilă/în zona de siguranţă:


Cantitateaa x tarifa = valoare Na lei


2). Amplasarea subterană/aeriană ……………………... (se va preciza categoria de lucrări) în ampriză, în afara părţii carosabile/sub partea carosabilă/în zona de siguranţă:


Cantitateab x tarifb = valoare Nb lei


3). …………………………………………………………………………………………


4). ………………………………………………………………………………………..


5). Cabluri/conducte amplasate pe poduri, pasaje şi podeţe în canale tehnice/ancorate de pod sau în altă soluţie decât canal tehnic:


.


.


n). ………………………………………….


Cantitateanx tarifn = valoare Nn lei


TOTAL VALOARE de plată pentru perioada …………………………. :

 
Na lei + Nb lei + Nc lei + Ndlei + Nf lei ………. + Nn lei = N lei.

                            ADMINISTRATOR,        


         UTILIZATOR,










                                 Sat Livezile, nr.161, 427120, Telefon: 0263/270034 Fax: 0263/270034,

e-mail: primarie@primarialivezilebn.ro, website: https://www.primarialivezilebn.ro 



